Nabbi Omukazi ayagala obukadde 700 ku mmaali ya Abizzaayo\nBy J Sseguya ne B. Ssebaggala\nOLUTALO lusituse ku byobugagga bya Pasita Augustine Yiga ‘Abizzaayo', Nabbi Omukazi bw'asitudde enkundi ng'ayagala obukadde 730. Alaalise okugenda mu kkooti bwe batazimuwa mu nnaku nnya zokka.\nNabbi Omukazi (Maggie Kayima) nga y'omu ku bannamwandu ba Pasita Yiga, awandiikidde abakulira ttivvi ya ABS ng'ayagala bamusasule obukadde 700 kw'agasse endala obukadde 30 eza balooya zimuliyirirwe olw'okukozesa akalango ke yakola nga tabawadde lukusa.\nAyagala asasulwe na byonna by'azze akolera ttivvi eyo okuva lwe yatandikawo kyokka nga tasasulwa.\nKayima mu bbaluwa gye yawandiikidde aba ABS ng'ayita mu bannamateeka ba Nalukoola, Kakeeto Advocates & Solicitors, aba ttivvi eyo gye baafunye ku Mmande, yategeezezza nti yali omu ku baaleeta ekirowoozo okutandika ttivvi era ne bakigabanako ne Pasita Augustine Yiga (Omugenzi).\nMu bimu ku bye yagikolera mu kusooka ke kalango akagamba nti, ‘Oli mu kulaba Television ya ABS Ekuwummuza ebirowoozo.' Okuva ttivvi lwe yatandika, babadde bakozesa eddoboozi lye nga tebamusasudde ate nga n'olukusa olulikozesa talubawadde. Wano w'asinzidde n'abalagira bakomye okukakozesa.\nEntemaatema ya ssente zino;\nAyagala obukadde 600 olw'okukola n'atasasulwa, bongereko obukadde 100 okumuliyirira okufi irizibwa nga bakozesa bye yayiiya, endala obukadde 30 za bannamateeka.\nEkiragiro balina kukituukiriza mu nnaku nnya okuva lwe baafunye ebbaluwa eno era kiggwaako leero.\nNabbi Omukazi yakolanga n'Omugenzi Pasita Yiga ne baawukana kyokka bwe yafudde yakomyewo ne yeetonda.\nOkusinziira ku kiraamo Yiga kye yaleka, obuvunaanyizibwa bw'okulabirira ttivvi\nbuli mu mikono gya Andrew Jengo mutabani wa Yiga omukulu.\nBukedde bwe yayogedde ne Nalukoola munnamateeka yategeezezza nti Kayima okuwaaba mu kiseera kino nga Yiga amaze kufa, yali yeetegeka okukikola Yiga n'afa era tewali muntu yenna yali ayinza kuteebereza ddi Yiga lwe yali agenda okufa asobole okuwaaba nga tannaba kufa.\nNaye ekirungi etteeka likkiriza okuwawaabira omuntu yenna abeera alondeddwa okulabirira ebyobugagga by'omugenzi ate Kayima bwe yali akuba akalango teyakolagana na Yiga ng'omuntu wabula kkampuni eya ABS ekyaliwo era ekkirizibwa okuwawaabirwa.\nWaliwo ekigambibwa nti omuwendo gwa TV ya ABS yonna eyinza okubeera nga teweza bukadde 730 bwe bagiragira okusasula kyokka Nalukoola yagambye nti omuntu bw'aba awaaba omusango, ye tasobola kupima muwendo gw'oyo gw'awawaabira wabula okumanya omuwendo gwa ssente ye z'abanja.\n"Singa omusango gugenda mu kkooti Kayima n'aguwangula ne kisangibwa nga TV kye ky'obugagga kyokka ekiriwo ekiyinza okuvaamu ssente ezisasula ebbanja, kkooti esobola okuwa ekiragiro ne batunda TV ne basasula ebbanja lya Kayima," Nalukoola bwe yannyonnyodde.\nNalukoola bwe yabuuziddwa lwaki Kayima awaaba ng'ate yabikola akyali mukyala wa Yiga ekitegeeza yabikolera mu mukwano, yazzeemu nti omuntu ne bw'aba mukyala wo bizinensi eba ya njawulo ku by'omukwano ate ng'ebya ttivvi baabikola nga bizinensi si bya laavu.\nKayima yategeegezezza Bukedde nti ye yawadde bannamateeka ebiragiro okuwawaabira ABS wabula abadde akyalina emisango emirala egimuwuuba kyokka bagenda kutuula olwaleero okusalawo ekiddako.\nOMUSUMBA JENGO AMWANUKUDDE\n"Ebyo nabikwasizza balooya bange naye kye mmanyi nti teyandibadde ye n'abanja olw'okuba talina bujulizi nti yalina okusasulwa. Mu guno omusango nze ndaba talinaamu wadde siringi 100 ky'anaafunamu, simanyi na lwaki yakikoze. Ayinza n'okukkakkana ng'ate ffe b'aliyiridde kubanga naffe tulina okwewozaako. Tewali ndagaano gye yakola ng'eraga nti yalina okusasulwa era kye yakoze kyewuunyisa." Jengo bwe yategeezezza Bukedde.\nKu ky'okuba nga yawaabye ate nga bye yakolera ttivvi yabikola ne Yiga eyali bba, Jengo yazzeemu nti, "Mbadde sikimanyi nti yali maama wange, mu bakyala be mmanyi simumanyi."\nKu ky'ennaku ennya ezaaweebwa okuba nga ziweddeyo nga tebannamuddamu, yagambye nti bannamateeka bamanyi kye bagenda okuzzaako.\nYiga olwafa, Kayima yategeeza nti yali akkaanyizza naye nga ne mu by'obufumbo ayagala baddewo kubanga yali abuliddwa omusajja asinga Yiga.


AMAZIGA! Besigye attiddwa mu bukambwe, abatemu bamusaze obulago n'ejjambiya - Galaxy FM 100.2\nAMAZIGA! Besigye attiddwa mu bukambwe, abatemu bamusaze obulago n’ejjambiya\nEntiisa ebutikidde abatuuze ku kyalo Kashenyi mu ggombolola y’e Kamuganguzi mu disitulikiti y’e Kabale, ssemaka Michael Besigye myaka 63 akedde kumakya ogenda okwetawuluza ku ssaawa 11:00 ez’okumakya, bw’attiddwa mu ngeri y’obukambwe.\nOmulambo gwa Besigye, gusangiddwa mu kitaba ky’omusaayi ng’asaliddwa obulago nga beyambisa ejjambiya.\nOkusinzira ku mwogezi wa Poliisi mu bitundu bye Kigezi Elly Maate, omukyala akanze kulinda musajja kudda mu nnyumba nga takomawo, agenze okufuluma, amaaso gatuukidde ku mulambo gwa bba emanju wa kabuyonjo.\nMaate agamba nti Poliisi eyitiddwa era ejjambiya ezuuliddwa mu kabuyonjo nga yonna ebunye omusaayi.\nMungeri y’emu agambye nti Poliisi wetuukidde, ng’omulambo gugiddwa emanju wa kabuyonjo, engoye z’omugenzi nga zikyusiddwa, ez’omusaayi zoozeddwa, aba famire nga bagamba nti omugenzi yandibanga yakutte ejjambiya ne yeesala obulago wabula Poliisi etandiise okunoonyereza.\nOmuwala abadde alagira omwana myaka 3 okumukomba ebitundu by’ekyama akwattiddwa, asangiddwa awanise ebbakuli mu bwengula\nEkisulo ky’essomero kiyidde e Mbale, abayizi bali mu maziga tebasigazza kantu konna\nOmukozi w’awaka akwattiddwa Poliisi ku by’okusobya ku mwana myaka 4, omulenzi ali mu maziga, ebitundu by’ekyama bimusiiwa


Amateeka ga Katonda Gatuganyula Gatya? | Amawulire Amalungi\nBISOME MU Abbey Abkhaz Abui Adhola Afrikaans Aja Ajië Albanian Albanian Sign Language Alur American Sign Language Amharic Angolan Sign Language Arabic (Morocco) Arabic (Tunisia) Argentinean Sign Language Armenian Armenian (West) Assamese Attié Aukan Australian Sign Language Austrian Sign Language Awajun Aymara Azerbaijani Azerbaijani (Cyrillic) Balinese Bambara Baoule Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Betsimisaraka (Northern) Betsimisaraka (Southern) Biak Bicol Bislama Bissau Guinean Creole Bolivian Sign Language Bosnian Boulou Brazilian Sign Language British Sign Language Bulgarian Bété Cakchiquel (Central) Cambodian Catalan Cebuano Central Alaskan Yupik Chamorro Changana (Mozambique) Changana (Zimbabwe) Chavacano Chichewa Chilean Sign Language Chin (Hakha) Chin (Kuki) Chin (Tiddim) Chin (Zotung) Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Dayak Ahe Dayak Ngaju Digor Douala Drehu Dusun Dutch Dutch Sign Language Ecuadorian Sign Language Edo Efik Emberá (Catío) English Esan Estonian Estonian Sign Language Ewe Fante Faroese Fataluku Fijian Filipino Sign Language Finnish Finnish Sign Language Fon Frafra French French Sign Language Frisian Fulfulde (Cameroon) Futuna (East) Ga Galician Garifuna Georgian German German Sign Language Ghanaian Sign Language Gitonga Gokana Gourmanchéma Gouro Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Hawu Haya Hebrew Hehe Herero Hiligaynon Hindi Hiri Motu Hmong (White) Honduras Sign Language Hong Kong Sign Language Huastec (San Luis Potosi) Hungarian Hungarian Sign Language Hunsrik Iban Ibanag Ibinda Icelandic Igbo Iloko Inakeanon Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Javanese (Eastern) Jula Kabiye Kabuverdianu Kabyle Kachin Kadazan Kannada Karen (S'gaw) Kazakh Kekchi Khana Khasi Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Konkani (Devanagari) Konkani (Roman) Korean Korean Sign Language Kosraean Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kurdish Sorani Kwangal Kwanyama Kyangonde Lahu Lamba Laotian Latgalian Latvian Latvian Sign Language Lenje Lhukonzo Lingala Lithuanian Lomwe Lovari Low German Lucholi Luganda Lugbara Lunda Lunyankore Luo Luswayiri Luswayiri (Congo) Luteso Lutoro Luvale Luwalabu Luxembourgian Macedonian Macua Macushi Madagascar Sign Language Madi Makasae Malagasy Malawi Sign Language Malay Malayalam Malaysian Sign Language Maltese Mam Mambae (Ermera) Mambwe-Lungu Mandinka Mandjak Mangareva Maninkakan (Eastern) Manipuri Mano Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Maya (Mopán) Mayo Mazahua Mazatec (Huautla) Mbukushu Mende Meru Mexican Sign Language Mingrelian Miskito Mixe Mixtec (Guerrero) Mixtec (Huajuapan) Mixtec (Tlaxiaco) Mizo Mongolian Mongolian Sign Language Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Navajo Ndau Ndebele Ndebele (Zimbabwe) Ndonga Nengone Nepali New Zealand Sign Language Ngabere Ngangela Ngiemboon Nias Nicaraguan Sign Language Nigerian Pidgin Niuean Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Otomi (State of Mexico) Paicî Palauan Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Pemon Pennsylvania German Persian Peruvian Sign Language Piaroa Pidgin (Cameroon) Pidgin (West Africa) Pilagá Polish Polish Sign Language Pomeranian Ponapean Portuguese Portuguese (Portugal) Portuguese Sign Language Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romanian Romanian Sign Language Romany (Albania) Romany (Argentina) Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Roviana Rumanyo Rungus Russian Russian Sign Language Réunion Creole Saami (North) Salvadoran Sign Language Samoan Sangir Sango Saramaccan Sarnami Sena Senoufo (Cebaara) Sepedi Sepulana Serbian Serbian (Roman) Serbian Sign Language Serer Sesotho (Lesotho) Sesotho (South Africa) Setswana Seychelles Creole Shipibo-Conibo Shona Shuar Sidama Silozi Sinhala Slovak Slovak Sign Language Slovenian Slovenian Sign Language Soli Solomon Islands Pidgin Somali Spanish Spanish Sign Language Sranantongo Sunda Susu Swati Swedish Swedish Sign Language Swiss German Sign Language Tabasco) Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai Sign Language Tigrinya Tiv Tlapanec Toabaite Toba Tojolabal Tok Pisin Tokelauan Tongan Toraja Totonac Toupouri Tshiluba Tshwa Tsonga Turkish Turkmen Tuvaluan Twi Tyrewuju Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Warao Waray-Waray Wayuunaiki Wejewa Welsh Wichi Wolaita Wolof Xavante Xhosa Xârâcùù Yacouba Yoruba Yukpa Zande Zapotec (Guevea) Zapotec (Isthmus) Zapotec (Lachiguiri) Zapotec (Villa Alta) Zulu\nAmateeka ga Katonda gatuyamba gatya okuba abeegendereza?—ZABBULI 36:9.\n1. Lwaki twetaaga obulagirizi?\nOmutonzi waffe atusinga amagezi. Atwagala nnyo era atufaako. Tekyali kigendererwa kye abantu okwetwala bokka. (Yeremiya 10:23) Ng’omwana omuto bwe yeetaaga obulagirizi bwa bazadde be, naffe twetaaga obulagirizi bwa Katonda. (Isaaya 48:17, 18) Amateeka ga Katonda gatuwa obulagirizi, era obulagirizi obwo kirabo okuva eri Katonda.—Soma 2 Timoseewo 3:16.\nAmateeka ga Yakuwa gatuyamba okweyisa obulungi mu kiseera kino, era gatulaga n’engeri gye tusobola okufuna emikisa egy’olubeerera mu biseera eby’omu maaso. Olw’okuba Katonda ye yatutonda, kya magezi okugoberera obulagirizi bwe.—Soma Zabbuli 19:7, 11; Okubikkulirwa 4:11.\n2. Ekigambo kya Katonda kituwa kitya obulagirizi?\nEbimu ku ebyo bye tusoma mu Bayibuli bitulaga ebyo Katonda by’ayagala tukole mu mbeera ezitali zimu. Mu Bayibuli era mulimu amateeka agalagira ddala ekyo kye nnyini kye tulina okukola. (Ekyamateeka 22:8) Tusaanidde okukozesa amagezi okusobola okutegeera obulagirizi obutuweebwa mu Bayibuli. (Engero 2:10-12) Ng’ekyokulabirako, Bayibuli eyigiriza nti obulamu kirabo okuva eri Katonda. Ekyo bwe tukimanya tufuba okwewala ekintu kyonna ekiyinza okuteeka obulamu bwaffe mu kabi nga tuli ku mulimu, nga tuli waka, oba nga tuliko we tulaga.—Soma Ebikolwa 17:28.\n3. Amateeka abiri agasinga obukulu ge galuwa?\nYesu yayogera ku mateeka abiri amakulu ennyo. Erisooka liraga ekigendererwa ky’obulamu, nga kino kwe kumanya Katonda, okumwagala, n’okumuweereza n’obwesigwa. Etteeka lino erisooka tusaanidde okulirowoozaako mu byonna bye tusalawo. (Engero 3:6) Abo abagondera etteeka lino bafuuka mikwano gya Katonda, era bajja kufuna obulamu obutaggwaawo n’essanyu erya namaddala.—Soma Matayo 22:36-38.\nEtteeka ery’okubiri lituyamba okukolagana obulungi n’abalala. (1 Abakkolinso 13:4-7) Okugondera etteeka lino kituyamba okukoppa engeri Katonda gy’ayisaamu abantu.—Soma Matayo 7:12; 22:39, 40.\n4. Amateeka ga Katonda gatuganyula gatya?\nOkugondera amateeka ga Katonda kisobozesa ab’omu maka okubeera obumu era nga baagalana. (Abakkolosaayi 3:12-14) Era Ekigambo kya Katonda kisobozesa amaka okuba amanywevu kubanga kiraga nti obufumbo bulina kuba bwa lubeerera.—Soma Olubereberye 2:24.\nOkugondera amateeka ga Bayibuli kituyamba ne mu by’enfuna. Ng’ekyokulabirako, ku mirimu batera okwagala abakozi abeesigwa era abanyiikivu. (Engero 10:4, 26; Abebbulaniya 13:18) Ekigambo kya Katonda era kiraga nti tusaanidde okuba abamativu n’ebintu ebyetaagisa mu bulamu era n’okwagala Katonda okusinga eby’obugagga.—Soma Matayo 6:24, 25, 33; 1 Timoseewo 6:8-10.\nOkugondera amateeka ga Katonda kya bukuumi eri obulamu bwaffe. (Engero 14:30; 22:24, 25) Okugeza, bwe tugondera amateeka ga Katonda agagaana okutamiira kitusobozesa okwewala endwadde ez’akabi n’obubenje. (Engero 23:20) Yakuwa atukkiriza okunywa omwenge naye nga tunywa gwa kigero. (Zabbuli 104:15; 1 Abakkolinso 6:10) Amateeka ga Katonda gatuyamba okweyisa obulungi n’okufuga ebirowoozo byaffe. (Zabbuli 119:97-100) Abakristaayo ab’amazima tebagondera mateeka ga Katonda olw’okuba nti gabaganyula kyokka, naye era bagagondera olw’okuweesa Yakuwa ekitiibwa.—Soma Matayo 5:14-16.\nOsobola okweyisa mu ngeri esanyusa Yakuwa. Mu butuufu, osobola okufuuka mukwano gwe.\nObulamu Butwale nga bwa Muwendo\nKatonda atwala atya okuggyamu embuto, okuteekebwako omusaayi, n’obulamu bw’ensolo?\nYiga Bayibuli ku bwereere mu kiseera n’ekifo ky’oyagala.


Bukedde Online - 'Mwewale okukozesa eryanyi ku bantu mu bikujjuko ne mu kulonda'\nKu 600,000/- ogula akuuma akafuuwa ebibajje okole ssente\nSarah Nkonge asekeredde ababadde babungees...\nAdded 25th December 2020\nBp. Zziwa ng’annyonnyola. Ku ddyo ye Mgsr John Baptist Kauta, omuwandiisi w’olukiiko lw’Abasumba Abakatoliki mu ggwanga.\nEKLEZIA Katolika ejjukizza ebitongole ebikuumaddembe okwewala okukozesa eryanyi erisusse ku Bannayuganda nga bakwasisa amateeka mu kujaguza Ssekukkulu.\nSsentebe w'olukiiko lw'Abasumba Abakatoliki mu ggwanga, Bishop Joseph Antony Zziwa, yasinzidde mu kuwa obubaka bwe obwa Ssekukkulu ku kitebe ky'abasumba e Nsambya n'ategeeza nti Ssekukkulu eranga mirembe nga noolwekyo ebitongole ebikuumaddembe byonna okuli; Poliisi n'amagye birina okwefumiitiriza ku bukulu bw'okujaguza Ssekukkulu nga bakola emirimu gyabwe kibayambe okwewala okwenyigira mu bikolwa ebityoboola eddembe ly'obuntu.\nBishop Zziwa yategeezezza nti Ssekukkulu kabonero kakulu nnyo akalaga ekisa n'okwagala n'ategeeza nti okuzaalibwa kwa Yezu kulaga nti Katonda yali amusindise okununula ensi okuva mu kibi. Yagambye nti wadde ng'abakuumaddembe bateekwa okukwasisa amateeka mu kiseera kino eky'okujaguza ennaku enkulu nti kyokka bateekwa okwewala okukozesa obukambwe obususse ku bantu baabulijjo wadde nga wabaddewo ensobi.\nBishop Zziwa yagambye nti okukozesa ttiyagaasi n'amasasi mu kiseera kino bisaanye okukendezebwa si nakindi babyewalire ddala kubanga tebireeta mirembe wabula okutta; ekikontana n'enjigiriza y'eddiini.\nYannyonnyodde nti Ssekukkulu y'omwaka guno, etuukidde mu kiseera kya Kkampeyini ezijjudde obukwakkulizo obw'amaanyi kyokka n'ajjukiza abaserikale nti abantu baba bacamufu mu biseera bya kkampeyini nga noolwekyo balina okukozesa obukugu obw'enjawulo nga bagumbulula enkung'aana za bannabyabufuzi mu kaseera kano akatono akasigaddeyo okutuuka ku lunaku lw'okulonda.\nBp. Zziwa yalabudde abantu okwewala okukola effujjo n'okusosonkereza abakuumaddembe nga bakola emirimu gyabwe n'ategeeza nti ebikolwa ebyo bisiga obukyayi ekintu ekitali kirungi. Yasabye akakiiko k'ebyokulonda okwongeramu amaanyi mu kusomesa Bannayuganda ku by'okulonda okulaba ng'abantu bonna beenyigira mu kulonda kwa 2021.\nMu ngeri y'emu Bishop Zziwa, yayozaayozezza Bannayuganda okuyita mu 2020 ogubadde gujjudde okusoomozebwa olw'ekirwadde kya ssennyiga omukambwe ekisse abantu ko n'okusannyalaza ebyenfuna n'abaagaliza Ssekukkulu ennungi n'omwaka 2021 ogujjudde emirembe n'essanyu.\nKlezia, Bishop Zziwa\nBasuubizza okuzimba amalwaliro ag'omulembe


Bukedde Online - Ssekukkulu ngiranga mu bakasitoma nga bukyali ne nfuna amagoba agawera\nSsekukkulu ngiranga mu bakasitoma nga bukyali ne nfuna amagoba agawera\nKasasiro tumukolamu ebimuli ne tufuna ssente\nNg'onaafuna mu biseera bya Ssekukkulu olina kuzuukusa bakasitoma nga bukyali n'ogibateekamu ku mpaka.\nSsengayuva ng'aguza bakasitoma ebya Ssekukkulu\nOmuntu bw’aba musuubuzi alina okubeera omutetenkanya ennyo okusobola\nokubufunamu. Ali Sengayuva, muvubuka ate nga naye musuubuzi, akolera\nKamwokya era ng’atunda bizannyisibwa by’abaana n’okutunda ebintu\nby’omu nnyumba ebikozeeko.\nSengayuva agamba nti, ebiseera by’ennaku enkulu abirindirira era alina obukodyo obumuleetera bakasitoma n’akola ssente.\nAnnyonnyola bw’atega ssente mu kiseera kino:\nNatandika okutimba ebya Ssekukkulu mu November olwo abantu ne ntandika\nokubateeka mu mudigido gw’amazaalibwa. Nkikola bukyali nga njagala okukwasa bakasitoma kuba buli alaba ebya Ssekukkulu nga tannaba kubiraba walala aba afaayo n’okumanya bye ntunda era ekivaamu ng’agula.\nOkutimba ebya Ssekukkulu mu budde kyafuuka kitindu ku bulamu bwange kuba ndowooza mu Kamwokya kumpi osanga ne mu Kampala yonna nze nsooka okumanyisa abantu nti Ssekukkulu etuuse.\nSsengayuva ng'atimba ebitimbisibwa ebya Ssekukkulu\nOlw’okuba nsinga kutunda bizannyisibwa by’abaana, buli muzadde ayitawo nga ntimbye aba asikirizibwa okugulira omwana we eky’okuzannyisa wabula nga kino kivudde ku kutimba kwe mbeera nakola mu budde.\nEra mu ngeri y’emu bwe ntimba n’abatalina ssente mu kadde ako bajja ne balaba bye ntunda olwo ne bampa olunaku lwe banaakomawo okugula nga bafunye ssente. Olwo okutimba kuba kunnyambye okufuna kasitoma\nAte era okutimba kunnyamba n’okukola erinnya kubanga kati mu Kamwokya wonna bammanyi ate buli musuubuzi yenna bw’aba amanyiddwa ebintu bye biba bijja kutambula bulungi kubanga abaguzi baba bamwettanira.\n1. Bwe mbeera ntimba nsinga kufa ku mataala era ekiro edduuka lyange lyonna liba lyakaayakana ng’omuntu ne bw’aba ali wala\naba asobola okusikirizibwa okujja okulaba biki bye ntunda era ekivaamu kuba kugula.\n2. Obuti bwa Ssekukkulu nabwo mbuleeta. Mu November mbeera mmaze okubugula era abantu bazooka kubulabira wange ne bagula n’abasuubula ne batandika. Buno nabwo bukola kinene okunsikira bakasitoma.\nSsengayuva atimba n'ateekawo n'ebisikiriza ebirala omuli leediyo ne ttivvi ssaako obumuli nga byonna bisikiriza abaguzi\n3. Nnyambala ebikoofiira bya Ssekukkulu era na buli gwe nkola naye mbeera nnina okubimugulira. Kino kikola nnyo mu kusikiriza bakasitoma okujja.\n4. Nkuba ennyimba z’amazaalibwa ku mizindaalo gyange kati buli ayita ku kkubo ne bwaba tafudde ku bitimbiddwa waakiri awulira ennyimba zino. Bw’aziwulira okumala\nakabanga era lukya lumu n’akyama n’angulako.\nAbasubuuzi tuleme kulowooza nga bali abatasuubuula nti bo Ssekukkulu bagyetegekera wabula wiiki emu, ffe tulina kugitegeera nga Bazungu.\nNovember bw’atuuka tutandikirewo okusuubula ebya Ssekukkulu nga kw’ossa\nn’okutimba olwo bakasitoma bajja kutwettanira sizoni ogifunemu.\nEkyabaddewo ng'omulambo gwa Ronald Ssebulime gutuusiddwa mu maka ge


Bukedde Online - Abatujju lwe baakuba bbomu mu Kampala\nABABAKA BA PALAMENTI: Omumuli ogusooka mu ...\nAbebyokwerinda baamanya ebula ennaku 2, lwaki tebaatulabula!\nLEERO nga July11 lwe giweze emyaka ebiri, bukya batujju ba al-Shabaab batega bbomu ezatta abantu 81 mu Kampala n’okulumya abalala bangi.\nKalondoozi wa Bukedde alaga ebiwaatwa egiri mu byokwerinda bya Uganda ebyavaako abantu abangi bwe batyo okuttibwa. 26 Bukedde Lwakusatu July 11, 2012 Zaali essaawa nga 4:00 ez’ekiro, abantu nga bagenze okulaba fayinolo wa World Cup wakati wa Netherlands ne Spain ku olwo olwa July 11, 2010 bbomu ne zibakuba!\nAbaagenda oklw’essanyu, olunaku we lwazibira nga batono abaali bagenze e Lugogo mu Kyadondo Rugby Club oba e Kabalagala ku Ethiopian Village abaategeera nti Spain yali ewangudde 1-0.\nEggwanga lyonna lyali ku bunkenke, bakomando abatendeke mu bukodyo bw’okunoonya abatujju baayiibwa mu Kampala, abalala baava Amerika nga baweerezeddwa ekitongole kya FBI, ekimanyiddwa mu mulimu gun. Abantu 81 be baafa ku olwo, abalala bangi ne batuusibwako ebisago eby’amaanyi, na buli kati bakyanyiga biwundu.\nPoliisi yakwata abantu 19 n’ebavunaana emisango 89 mu maaso g’omulamuzi Deo Sejjemba mu kkooti e Nakawa kyokka we twogerera bino nga 12 bokka be bakyavunaanibwa.\nKu 19, babiri bakkiriza omusango ne babasiba, bataano waabulawo obujulizi ne babejjeereza. Ebyokwerinda bikyuseemu Ebifo awakung’aanira abantu abangi nga ppaaka za takisi, eza bbaasi, obutale, amasinzizo, ebifo ebisanyukirwamu, amaduuka amanene n’ebirala byassibwako obukuumi obwenjawulo.\nBuli ayingira asooka kwazibwa, wabula wadde baaza kulinga kwa kiguumaaza! Bw’otunuulira obutale nga Owino omuyingira abantu abasoba 10,000 buli lunaku, ddala singa bbomu etulika nga mw’oli osobola okuwona?\nPpaaka za takisi naddala enkadde, buli wamu wasobola okuyingiza omuntu bw’obeeramu obulamu bwo bubeera wa? Bbaasi ezizze mu Kampala era ezisaabaza abantu abangi ani azikuuma?\nOluvannyuma lwa bbomu okutta abantu mu 2010, Poliisi yatandika okusomesa abantu babulijjo ebikwata ku bbomu, engeri gye zirabikamu n’engeri y’okwetaasa era n’eraga n’ebintu omusinga okutambulizribwa bbomu omuli essimu, amasaawa, ensawo, ebintu omuyiibwa kasasiro, engatto, kamera, ebimuli, enkoofiira, keesi z’oku mikolo n’ebirala.\nWabula w’osomera bino nga ne kaweefube oyo yakoma! abaakulira oku tega bbomu bak yal ya butaala Abakugu mu byokwerinda bagamba nti bannalukalala ba al-Shabaab bakyali ba bulabe eri eggwanga, wabula ate ffe twekuuma twesaasira!\nEnsonda mu Poliisi zaategeezezza nti okuva mu May w’omwaka guno, bannalukalala baayingira Uganda era nti bali muno bagezaako kussaawo bubondo bwabwe bwe bajja okweyambisa gye bujja okutega bbomu, okuketta ebyama n’okumanya engeri gye bayinza okutukosaamu.\nEra wiiki ewedde, bannalukalala bataano okuva e Pakistan abaali bayingidde Uganda baabakwata, kyokka abalala baasigalamu!\nOmu eyali afulumye Uganda ayitibwa Omrah Erdogan, atera okweyita Imran al-Kurdy oba Salahaddin al-Kurdy, omu ku bajja muno mu May baamukwatidde Tanzania ng’adduka ekibabu mu Uganda! Ekibi nti n’abaakulira obutujju obwakasuka bbomu ezatta abantu 81 mu 2010 tebannakwatibwa! Bano kuliko Ahmed Khalid Andreas ne Martin Muller, naye bakyalya butaala.\n‘Abagwira 60 tubagobye mu Uganda’\nOLUVANNYUMA lw’emyaka ebiri Banayuganda tuyize ki? Bw’otunuulira embeera eriwo Banayuganda twerabira mangu, tuli balagajjavu oba tetufaayo kubanga byonna ebyassibwawo okutangira abatujju okuddamu okutirimbula abantu byavaawo dda!\nOmwogezi wa UPDF, Col. Felix Kuraigye agamba nti amagye tegakyusangamu mu nkola yaago oy’okufutiza abatujju ba Al Shabaab.\n“Amagye gakola omulimu gwa maayi e Somalia. Tukolaganira wamu ne poliisi n’ebitongole ebirala ebikuumaddembe era nga eno y’ensonga lwaki kusobola okukwata abatujju ababeera bayingidde mu ggwanga,” bwe yagambye.\nAduumira Poliisi mu Kampala, AIGP Andrew Kaweesi agamba nti Poliisi egenda kussaawo enkola nga buli kifo ekiyingirwamu abantu abangi balina kusooka kukebererwa kubanga abatujju bakyagenda mu maaso n’okutiisatiisa okututusaako obulabe. Akanisa, emizikiti, ebifo ebisanyukirwamu, ebisaawe n’ebifo ebirala byonna birina okufuna obuuma obukozesebwa okukebera abantu,” bwe yagambye. Wabula weebuuze nti nga wayise emyaka ebiri bukya batujju batukuba bbomu, kino kikyetaagisa okulagaalaganya!\nMINISITA W’ENSONGA Z’OMUNDA YING. HILARY ONEK:\nOlw’embeera y’abatujju n’okukakasa nti buli muntu ali mu ggwanga alimu mu butuufu, twatandika dda ebikwekweto okufuuza abagwira bonna abatalina biwandiiko bibakkiriza kubeera kuno era tubazza ewaabwe.\nEbikweekweeto bino bikolebwa mu ggwanga lyonna era Ying. Onek agamba nti abagwira abasoba mu 20 bamaze okuzzibwa ewaabwe.\nEnsalo ezingira Uganda zonna zigenda kunywezebwa ng’omuntu okuyitawo oba okuyingiza ekintu kyonna olina kusooka kukakasibwa. Bannansi bonna baakuweebwa densite kaadi okulaga nti ddala oli munnansi nga kino kyakuyamba okusunsula mu bantu nga tukolaganira wamu n’aba LC mu bitundu.\nEbibuuzo ebitaddibwamu ku bbomu za 2010\nBW’OTUNUULIRA ekikangabwa kino, olaba nga waaliwo obunafu ku poliisi n’ebitongole ebirala ebikuumaddembe. Olunaku\nlw’ebikijjuko ng’ebya World Cup ne Poliisi lw’emanyi nti luba lwa bbugumu, ate nga yali ekimanyi nti Uganda erina amagye e Somalia lwaki tebassaawo bukuumi bwanjawulo?\nBwe kiba ng’abatujju bakola obulumbaganyi buno nga balanga Uganda kutwala magye Somalia, lwaki ne kaakano ebyokwerinda bikwatiddwa mu ngeri ya kisaazisaazi?\nKigambibwa nti ebitongole by’eggwanga ebikessi byali bifunye amawulire agakwata ku by’okutega bbomu zino ng’ebula olunaku lulamba. Era e Kenya, ebitongole ebikuumaddembe byali bitegedde nti waaliwo abatujju bana abaali bayingidde eggwanga.\nKijja kitya nti Poliisi yaffe yalemwa okukolera ku kulabulwa kuno? Andrew Soloweni, eyali omuduumizi wa Poliisi mu Kampala n’emiriraano mu 2010 agamba nti waaliwo amawulire agaasooka agaategeeza nti yategeera nga wakyabulayo essaawa nnya bbomu zibaluke, ky’agamba nti si kituufu.\n“Olw’ebikujjuko twagezaako okusomesa abantu engeri y’okwerinda abatujju nga tubasuubira naye tewali yali akakasa nti baakutukuba.\nAte Poliisi tesobola kukuuma bantu buli wamu, nabo balina okutuyambako nga bakola obukuumi obusooka,” bwe yagambye. Embeera eriwo ya kuba nti Bannayuganda kati buli lwe balaba Abasomaali babekengeera.\nMu Kisenyi mu Kampala mulimu Abasomali abasoba mu 400 naye bayingira na nkoko olw’okutya bannayuganda okubatuusaako obulabe! Omumyuka w’akulira ekibiina ekibagatta, Abdulahi Hassan Robley agamba nti singa Pulezidenti Museveni n’omuduumizi wa Poliisi, Lt. Gen. Kale Kayihura tebaabayamba kukola ku bantu baali babatulugunya osanga singa bali bubi nnyo. “Kati twongedde amaanyi mu kuketta abantu ababi abatwerimbikamu.\nEra bammemba baffe tubawandiisa, omupya bw’ajja kitwala akaseera katono okumanya ebimufaako,” bwe yagambye. Agamba nti abalwanyi ba al-Shabaab abasinga babaggya Yemen, Afghanistan, Amerika, Bungereza n’e Kenya.\nEmbaga z''abasomi ba BUKEDDE


Bukedde Online - Ow'emyaka 18 afudde aggyamu olubuto!\nBUKEDDE W’OLWOKUSATU ALIMU EBINTU 7 BY’OTOSAANYE...\nBUKEDDE W’OLWOKUNA ALIMU BINO BY’OTOLINA...\nNakato, abadde ow’emyaka 18.. Ku ddyo ye muninkini we Muteefu eyamututte mu ddwaaliro baggyemu olubuto\nBwe baamaze okulumuggyamu, n’atabuka. Abasawo baamuwadde owa bodaboda (ataategeerekese mannya, nga kati anoonyezebwa poliisi) n’amuvuga ng’alebaaleba.\nYamusudde ebweru w’eddwaaliro lya KCCA ery’e Kiruddu ku lw’e Salaama n’amulekawo n’avuga pikipiki ye n’adduka. Abantu baamukuhhaaniddeko era wano n’abasawo we bajjidde kyokka baabadde bakyamubuuza ogubadde, n’akutuka n’afa.\nBaakubidde poliisi y’e Katwe n’enona omulambo n’egutwala e Mulago.\nAb’oluganda lwa Nakato baalabye abuze kwe kulumba Muteefu ku Ssande ne bamuyitira ne poliisi ku Majestic n’atwalibwa ku poliisi e Katwe.\nYakkirizza nti yawadde omuwala 110,000/- naye nti teyamugambye ky’agenda kuzikozesa.\nDPC w’e Katwe Samuel Mission eggulo yagambye nti banoonya n’omusawo amanyiddwaako erya Steven, agambibwa okuggyamu omuwala olubuto.


Bukedde Online - Abantu batemye ebibira ne beereetera enjala!\nAbantu batemye ebibira ne beereetera enjala!\nEtteeka eppya ku byobusika teriigaane abavubuka okuwasa!\nAbasumba abasinga obugagga mu nsi\nEntobazzi ze zimu zisengejja amazzi, zisalawo entambula yaago ate zitereka amazzi ne ziryoka zigabirira ennyaanja Nalubaale, ekiriwo kati amazzi mu ntobazi gayitamu buyisi ne gagenda mu nnyaanja ekivuddeko okugikosa.\nMabira bamutemyemu enku n'okwokyamy amanda\nEBIKWEKWETO ebigezaako okukuuma ebibira, entobazzi n’obutonde bw’ensi bibadde bigenda mu maaso mu bitundu by’eggwanga ebitali bimu omwezi guno.\nWabula Edward Sserinnya alaze ensibuko y’okutema ebibira n’okusaanyaawo entobazzi mu Uganda n’ekiyinza okukolebwa.\nABAKUGU mu byobulimi balina obubaka obutiisa bwe bawa ensangi zino: we tunaatuukira mu January ng’emmere efuuse akamere, olw’enjala ggw’omuwadde akatebe ebindabinda!\nKino kivudde ku kyeya ekimaze emyezi, enkuba n’etetonnya mu biseera mwe yali esuubirwa, abaasimba kasooli n’ebijanjaalo amakungula gabafudde.\nWadde ng’ensonga ziyinza okuba ennyingi ezivuddeko ekyeya kino ekitukubye enjala, ensonga y’okusaanyaawo ebibira y’esinze mu byonna.\nMabira mu 1997\nLipoota ku bibira eya 2015 eya National Forestry Authority (NFA), eraga nti Uganda buli mwaka efiirwa yiika z’ebibira emitwalo 50 okuva ku bisolo ebyonoona emiti nga gyakasimbibwa, omuliro, okwokya amanda, enku, embaawo, okulima n’ebirala.\nWakati wa 1990 okutuuka mu 2010 okutwalira awamu Uganda yafiirwa yiika z’ebibira 394,758.\nOkusaanyaawo ebibira Gilbert Kadilo ow’ekitongole ky’ebibira, (NFA) agamba: Twatandika okukuuma ebiwandiiko ebikwata ku bibira mu 1900.\nMu kiseera ekyo Uganda yalina ebibira nga bikola ebitundu 54 ku 100, ekitegeeza nti ku bugazi bwa Uganda obwa mayiro 93,263, kuno ng’obaliddeko ettaka n’olukalu kitegeeza makkati gaazo byali bibira.\nEbintu byagenda bikyuka mpola, mu myaka gya 1970, Pulezidenti Idi Amin bwe yayisa ekiragiro nti abantu ba ddembe okwefunira ku ttaka lya Gavumenti mu bibira kyasanyaawo bingi.\nOkutuuka ku 1990 nga tusigazzaawo ebitundu 24 ku 100 eby’ebibira. Kati we twogerera tuli ku bitundu 11 ku 100, ekiraga nti buli olukya ebibira byeyongera kukendeera era ssinga tugendera wano, kiwa ekifaananyi nti mu 2040 we tusuubirira Uganda okugifuula ensi ensuubize tuyinza okuba nga tetulina kibira kyonna!\nDisitulikiti ezisinze okusaanyaawo ebibira Lipoota y’ebibira okuva mu 1990 okutuuka leero era nti mu Buganda, Kiboga ye disitulikiti esinze okusaanyaawo ebibira nga buli mwaka batema yiika 10,765, Nakasongola 7,799, Masaka 1,154, Kayunga 1,548 zonna ziri mu yiika.\nMu Busoga disitulikiti y’e Bugiri batema yiika 2,507 buli mwaka, Kamuli 23,721, Mbale 77 ne Budaka yiika 16. E Bugwanjuba bwa Uganda e Kibale batema yiika 80,714 buli mwaka, Hoima 7,705, Bushenyi 1,387 ne Kiruhura 4,305 buli mwaka emiwendo gyonna giri mu yiika.\nMu bibira ebisaayiddwa kwe kuli Mabira nga munda baamusaawa, Navugulu e Mpigi wadde nga bamuzizzaawo kati, Kampiringisa, ekibira ky’e Bujuuko n’ebirala.\nEkibira ky’e Kampiringisa bakitemye bakimazeewo.\nOkwo gattako entobazzi okuli Lubigi, Namanve, Kinawattaka baaluzimbamu n’entobazzi endala zisaanyiziddwaawo.\nKadilo agamba: Uganda erina ebibira bya mirundi ebiri, ebya Gavumenti n’ebyobwannanyini wabula ebya Gavumenti mulimu ebisangibwa mu makuumiro g’ebisolo era bino ekitongole kya Uganda Wild Life Authority kye kibivunaanyizibwako.\nEkitongole ky’ebibira kirina okukuuma ebibira 506 mu ggwanga lyonna naye bingi byasigaza linnya, abakungu ba Gavumenti be basinze okubitema ne babisaanyaawo. Waliwo obukiiko bwa disitulikiti obukuuma ebibira obulina n’okubirabirira naye awasinga tebulina makulu.\nEbyobulambuzi ebisinga mu Uganda bya butonde, amazike n’ebirala bibeera mu bibira, kati ssinga byongerwa okusaanyizibwawo, ebyobulambuzi nabyo bijja kukka ate n’ebisolo ebimu bijja kufa olw’embeera okutaataaganyizibwa.\nObuzibu obuliwo, etteeka tewali we likwatira ku muntu alina kibira kya bwannannyini eriyinza okumukugira okukitema oba okusimba emiti emirala Ekimalawo ebibira Ng’oggyeeko ebibira Idi Amin bye yagaba, olutalo lw’e Luweero nalwo lwakosa ebibira bingi.\nGavumenti amaanyi bwe yagassa ku kulwanyisa abayeekera n’abatema amanda ne beeyongera; NRM bwe yajja mu buyinza ate yo omulaka n’egussa ku kuzimba nguudo na kuddaabulula ensi, kyokka obutonde teyatunulayo mangu.\nEkirungi kati mu kisanja kino ekya ‘Hakuna Muchezo’, okukuuma obutonde kimu ku Pulezidenti bye yayogeddeko by’agenda okuteekako amaanyi. Abantu batema emiti naye tebaagala kusimba mirala, enkola ya ‘tema gumu simba ebiri’ bangi baagidibyara.\nEbyobufuzi nakyo kifuuse ekizibu eri obutonde, abantu bayingira ne batandika okutema ebibira bya Gavumenti kyokka olubakwatako nga bannabyabufuzi babiyingiramu.\nHajji Saddam Lukwago, atunda eddagala ly’obutonde mweraliikirivu nti ebibira bwe binaggwaawo, kijja kuba kizibu amagezi agali mu ddagala lino okugakuuma.\n“Simanyi lwaki Gavumenti tesala bbeeyi ya masannyalaze. Kubanga kini ssinga kikolebwa, ensawo ny’amanda ejja kuva ku mitwalo 10 nedde ku mitwalo ebiri, olwo abagatema bajja kugavaako. Tewali nsonga lwaki yuniti egula 600/-.\nTusikirize abantu okukozesa amaanyi g’enjuba, okufumbisa ggaasi nga tussaawo enkola za Gavumenti eziwagira kino,” Hajji Lukwago bw’agamba. Okusala embaawo kizibu eri ebibira mu ggwanga, ekisaana okukolwako.\nAbantu basaanye okujjumbira okuzimbisa ebyuma okusinga emiti. Mu Buganda, Masindi ne Hoima, ebibira bikoseddwa amakampuni agalima ebikajjo.\nOlusenyi oluliikiriza omugga Ssezibwa ng’ogenda e Bugerere, Mehta yalusimbamu ebikajjo, naye byonna bijja kudda ku butonde bw’ensi.\nEbibira e Katugo ne Rwenzori bisaanawo lwa kubikumako muliro. Kuno bw’ossaako omuwendo gw’abantu ogweyongera mu ggwanga, nagwo gutaddewo embeera embi eri obutonde.\nLwaki ebibira birina okukuumwa?\nKadilo annyonnyola: Olw’okuba ebibira nga bikendeera abantu kivuddeko ebintu eby’enjawulo okubaawo nga obutonde okuva mu mbeera, emigga okukalira kuba jjukira nti ebibira bikwata amazzi ne gavaamu emigga eno y’ensonga lwaki ebibira ebisinga bibaamu emigga, ssinga ekibira kisaanawo kiba kitegeeza nti emigga egyo giba gigenda kukalira.\nEky’okulabirako e Tooro waaliyo ekibira ky’obuwangwa ekya payini nga kiruddewo era ne kikola emigga ena, okuva lwe baakisaanyaawo emigga ebiri gimaze okukalira ate nga n’emirala egisigaddewo nagyo giyinza okukalira.\nKino kibira kya Gavumenti e Mpigi kye bookyamu amanda.\nOkuliikiriza ennyanja: Emigga n’ebiyiriro ebiriikiriza ennyaanya amazzi gava mu bibira n’entobazi. Amazzi gano ge gatuyamba okufuna amasannyalaze bizinensi eyo ey’okukuba kasooli, okwokya ebyuma oba saluuni yo n’esobola okutambula!\nWabula tekijja kukoma ku masannyalaze gokka, muganda wo, mwannyoko, kitaawo oba kojjawo ali ku nnyanja ng’akola ogw’obuvubi oba omulimu omulala ku mwalo ajja kuba takyalina mulimu ggwe ate gunaavaawa ng’ennyanja ekalidde n’okuvuba nga kuyimiridde?\nEbyenfuna bijja kugootaana n’oluguudo lw’otambulirako lujja kubeera lubi kuba gavumenti ejja kuba tefuna musolo gumala kusobola kulukola.\nWabula ekikukwatako obutereevu ggwe omulimi oba agula emmere bbeeyi y’emmere ejja kwongera okulinnya olw’ensonga nti, ebibira gye bikoma okutwala ekitundu ekinene n’enkuba yeeyongera okutonnya.\nGgwe atema omuti ogumu, oyinza okulowooza nti toyonoona butonde, kyokka kikubeere mu mwoyo nti kamukamu gwe muganda, era ogenda okumalako omwaka oba otemye emiti egiwera kyokka ekikwasa ennaku bangi ku batema emiti tebasimba mirala.\nAmazzi mu nnyanja gaddugadde okwo gattako okugendamu obucaafu obuvuddeko ebyennyanja okufa, okugeza omwala gw’e Nakivubo ng’enkuba bw’etonnya kitwala ennaku musanvu amazzi okutuuka mu nnyaanja, wabula kati ssaawa mbale ng’ekedde gaba mu nnyaanja olw’okuba entobazi mwe gaayitanga ne zisooka zigasengejja tezikyaliwo.\nEbyennyanja bwe bifa buli omu ekiddako akimanyi, amazzi amacaafu gano bwe gatuuka ku lubalama lw’ennyanja olwo ebyennyanja ebizaalira ku mbalama tebiddamu kuzaala ate n’ebirala ebitere okujja mu ntobazi eziriraanye olw’okwekweka okubirya nabyo bibulwa we bidda ekivaamu muwendo gw’ebyennyanja kukendeera embeera ebifuula okuba eby’ebbeeyi.\nNe tusigala kugamba tulina ennyanja, naye ekyennyanja nga tosobola kukirya si butayagala wabula ssente ze kigula nga tozisobola!\nEbyennyanja kale oyinza okubyewala, naye ate okukozesa amazzi! Kazambi ono bw’agenda obutereevu mu nnyanja, ssente ezikozesebwa okulongoosa amazzi gano zeeyongera, ekivaamu kitongole ky’amazzi nakyo okwongeza ensimbi ku mazzi ga taapu g’okozesa mu maka go, sso ssinga entobazzi zikuumwa ebyo bisobola okwewalibwa.\nRobert Anguzo, omwogezi w’ekitongole ekifaayo okulaba ng’ennyaanja Nalubaale ekuumwa butiribiri ekya Lake Victoria Environment Management Project Phase II in Uganda,\nAnnyonnyola: Ebirala ebisse ennyanja Nalubaale be bantu okulimira ku mbalama zaayo, amakolero agayiwamu kazambi n’abalimirako ebimuli ne bayiwamu eddagala byonna bikyali bizibu eri ennyaanja, nga wadde tugezezzaako okugenda nga tubasomesa obukulu bw’ennyanja na lwaki ffena tulina okugikuuma.\nMu Namanve basendamu okuzimba amakolero.\nEmbeera y’entobazzi mu Uganda\nMafabi agamba: Entobazzi 30 ku 100 mu Uganda we twogerera wano zonna tewakyali, ggwe agula ekyokulya mu kaveera n’omaliriza okukirya n’osuula mu mwala ne gukuluggusa akaveera ako okutuuka mu lutobazzi oba anywa akacupa k’amazzi n’okasuula w’otosaanye kukasuula ggwe mulabe asooka ow’okusanyaawo entobazzi.\nAbantu abazimbamu mukimanye nti ggwe oteekawo nnyumba yiyo ne famire yo, kyokka n’otta emigaso emirala mingi nga okukola enkuba egiyamba eggwanga lyonna! Lwaki mukubiramu amatoffaali nga temusoose kufuna lukusa na kuwabulwa? Entobazzi mwe mugakuba bwe ziggwaawo olwo munaagakuba wa?\nEkirala ekimazeewo entobazzi kwe kukulaakulana kw’ebibuga, okugeza e Ntungamo baalina entobazzi naye ekibuga kizimalawo, ne Kampala kumpi yenna atudde ku lutobazzi.\nOkukuuma entobazzi Waliwo ebintu eby’enjawulo ebisobola okukolebwa mu lutobazzi ate nalwo ne lusigala nga lukyakola omulimu gwalwo, wabula kikulu okubikola ng'olina olukusa n’okuwabulwa kw’omukugu;\n-Okulufunamu amazzi agakuyamba okufukirira ebirime byo ebiba ku lukalu okumpi oba ebbali w’olutobazzi.\n-Entobazzi ezimu zisobola okufuuka ebifo eby’obulambuzi.\n-Mubaamu ebimera n’emiti egisobola okuvaamu eddagala ly’ekinnansi ne lijjanjaba abantu. Buli omu ateekeddwa okukuuma entobazzi n’ebibira nga ne poliisi byweyambako.\nPAUL KAFEERO: Mu bulamu ne mu kufa y'akyasinze okutumbula Kadongokamu\nKagoma awaava Sophie Nantongo ataddewo embooko


Bukedde Online - Abatuuze bawambye tulakita ebadde ebasenda ku ttaka\nEbintu 45 eby'ebyafaayo mu nsiitaano ya Clinton ne Trump\nClinton akkirizza okuwangulwa\nPOLIISI n’abatuuze bazingizza ttulakita ebadde ereeteddwa abamu ku b’oludda olukaayanira ettaka okusenda ebibanja ng’omusango gukyali mu kkooti.\nTtulakita ebadde esenda abantu ku ttaka eyawambiddwa.\nOmusango gwatandise eggulo okuwulirwa. Ttulakita yatuuse ku ttaka erisangibwa e Mutundwe mu Kitawuluzi Zooni ku ssaawa nga 2:00 ez’oku makya ng’ewerekeddwaako bakanyama okuva e Masajja n’e Busaabala abasoba mu 100 ne batandika okusenda n’okumenya kaabuyonjo eyabadde ku ttaka.\n“Nabadde hhenda mu kkooti Enkulu mu Kampala, eggulo okubaawo nga batandika okuwulira omusango oguli wakati wa Nakalema ne Matovu Ddungu nga buli omu agamba nti ekibanja kino ekiwezaako yiika bbiri kikye ne nfuna essimu okuva eri ssentebe ng’ansaba okugenda ku ttaka okulaba ekiguddewo,” oweebyokwerinda ku kyalo kino Ronald Kironde bwe yategeezezza.\nYagambye nti nayise poliisi y’e Nateete ne Mutundwe era twagenze okutuuka nga ddereeva ne bakanyama abaabadde baleeteddwa okusenda ekibanja batandise.\nBwe baatulabye ne badduka ttulakita ne bagirekawo. Ttulakita eno bwe baabadde bagitwala ku ttaka baatomedde ennyumba y’omutuuze n’oluvannyua n’etandika okusenda ettaka. Bannannyini nnyumba nga bayambibwako abatuuze baawambye ttulakita era ne poliisi n’ebayambako okuginyweza.\nKironde yagambye nti ettaka lino erikaayanirwa lyali lya nnamukadde Christine Nakalema eyafa emyaka 30 egiyise wabula n’abulwa ow’oluganda lwe ng’ate yafa tazadde, abakakiiko k’ekyalo ne basalawo ne bamuziika ku kibanja kino.\nWabula oluvannyuma waavaayo omukazi Nakalema n’agamba nti ono yali ssenga we. Ng’ate waliwo n’omwami Matuvu Ddungu yali aleese endagaano ku LC1, ng’alaga nti omugenzi Nakalema yali yamuguza ekibanja kye nga tannafa.\nBaagenda mu kkooti, Ddungu n’awangula omusango era naffe n’atuguza ku ttaka lino.\nNze yanguzaako ekibanja kya ffuuti 75 ku 100 n’abalala ne bagulako, ekitundu ekyasigalawo ne bakiwa abatuuze balimireko emmere wabula eggulo twewuunyizza omusango lwe gubadde gutandika okuwulirwa ate ab’oludda lwa Nakalema ne baleeta abattulakita basende ettaka.\nAkulira poliisi y’e Mutundwe Shaban Mugenyi yategeezezza nti akitegeddeko nga waliwo wannyondo wa kkooti eyababuzizzabuzizza n’abawa ebiwandiiko ebifu nga tekuli mikono gimala nti kiragiro kya kkooti ekibakkiriza okusenda ebirime by’abantu.\nYagambye nti bwe baakitegedde nti kye bakola kikyamu kwe kudduka nga batidde abantu okubagajambula. Wabula ttulakita yabadde ekyakuumibwa poliisi\nLutalo ne Chris Evans balojja laavu y'abakazi


Bukedde Online - Bawabudde ku bw'osalawo omuyizi okusoma S5 oba asome kkoosi\nEBIBUUZO bya S4 ebifulumiziddwa minisitule y’ebyenjigiriza olwaleero bizze n’essanyu naye era n’okweraliirira. Abazadde n’abayizi nga bajaganya olw’okubikola obulungi, mu kiseera kye kimu beeraliikirivu nga beebuuza kye baba bazzaako.\nBano nga bakozesa ebyuma okukola dizayini mu mbaawo.\nAbamu beebuuza oba abayizi babongereyo mu S5 oba babatwale mu matendekero batandike okusomerera emirimu.\nEbigezo bino we bikomeddewo ng'omuwendo gw'abayizi abaatuula ebigezo bya S.6 gwesala buli lukya anti omwaka oguwedde abaatuula S6 baali 99,672 kyokka nga mu mwaka 2017 baali 102,0007.\nWaliwo endowooza nti bangi ku bayizi kati basalawo kugenda mu matendekero nga bamaze S.4 naye nga tonnasalawo oba kugenda mu S5 oba mu matendekero tukuleetedde abakugu mu byenjigirizanga nga bawa endowooza yaabwe ku nsonga eno.\nAlex Kakooza, omuwandiisi w'enkalakkalira mu minisitule y'ebyenjigiriza; Okusoma kusinziira ku muntu ky'aba ayagadde, naye bino byombi okweyongerayo ku S.5 oba okugenda mu matendekero biyinza okubeera kye kimu kuba buli kimu kirina obulungi n'obubi bwakyo.\nOmuyizi akyamidde ku S.4 n'agenda mu ttendekero afuna mangu obukugu era n'atandika mangu okukola okusinga oli amazeeyo S.6, ono asobola okugenda ng'ayongerako obuyigirize okutuuka ku diguli z'ayagala ate nga bw'akola.\nTulina enkola gye twamaze okuyisa, omuyizi asobola okuwetera ku S.4 oba P.7 n'agenda mu ttendekero ly'ebyemikono n'asoma omulimu gwe.\nOmuntu ono asobola n'okufuna diguli wadde nga kimutwalira obudde buwanvu.\nEnsi ezimu tezikuliriza buyigirize bwa muntu bw'alina wabula obumanyirivu n'obukugu bw'alina mu bintu eby'enjawulo.\nTuli mu nteekateeka ereeta yunivasite y'ebyemikono, ng'omuyizi tekimwetaagisa kugenda mu yunivasite ziri endala ng'agenda mu eno akugukire ddala mu kukola ebyo by'azze asoma, eno tugisuubira okutandika okukola mu myaka mitono mu maaso.\nTulinawo enkola ey'okukolagana ne yunivasite z'ebyemikono ez'amawanga g'ebweru mu matendekero gaffe agamu omuli; Kicwamba Technical College, Elgon, Lira, Bukalasa n'amalala. Twafuna yunivasite z'ebyemikono ebweru w'eggwanga mu Bufalansa, Gerimaani n'awalala era amabaluwa aganaafunibwanga eno, gagenda okubeera ku mutindo gwa nsi gonna.\nRuth Kavuma Nvumetta eyaliko omukulu w'essomero lya Gayaza High School; Okuwetera ku S.4 omwana n'atandika okusomerera ebyo by'anaakola kyandisinzidde ku mwana yennyini, waliwo abaana nga bo ba bya mu mutwe (academics) nga beetaaga okutuula S.6 ate ne wabaawo n'abaana nga bo ba byamikono (practical), nga beetaaga okusoma nga bwe bakwata ku ebyo bye balikola mu maaso, abo ne bwe bawetera ku S.4 ne batandika okusomerera emirimu gyabwe.\nBangi oluusi bazibuwalirwa okukola obulungi bye bandikoze olw'ensomesa eriwo mu ggwanga, eky'okuwetera ku S.4 oba S.6 kisinziira ku mwana ye ky'ayagala ne ky'asobola okukola, kuba ne bw'atuula S.6 asobola okukola ebyemikono by'ayagala.\nOmwana asobola okufuna diguli zonna ze yeetaaga ne bw'aba awetedde ku S.4, kale nabo tubawe omukisa okwesalirawo kye baagala, tubawagire, tubawulirize ate tubawabule, n'okuzuula biki bye basobola okukola nga bukyali kibayambe okusalawo obulungi.\nPolof. John Ddumba Ssentamu, yaliko omukulu wa yunivasite ya Makerere; Siniya eyoomukaaga yandibadde nnungi omwana okwegatta ku ttendekero erya waggulu oba yunivasite kuba aba akuze nga yeetegerezza bulungi, ekisinga obulungi, ebyensoma yaffe bisaana okukyukamu, nga bisomerwa wamu ebyemikono n'ebyobwongo okuviira ddala wansi okutuuka waggulu.\nAmasomo agasomebwa mu siniya gasaana gakendeereko, bongeremu ku bisomwa eby'okukwatako oba ebyemikono, olwo omwana asome ekyo ky'asinga kwagala nga byonna abisomera wamu okutuusa bw'amala S.6 ne yeegatta ku yunivasite.\nEbyemikono n'obwongo bisaana bitambulire wamu. Sam Busuulwa, eyali akulira essomero lya King's College Budo; Eky'okuwetera ku S4 oba S.6 kisinziire ku mwana ky'ayagala, okuva ku S.4 okwegatta ku ttendekero ly'ebyemikono nawo asobola okufuna obuyigirize bwonna bwe yeetaaga, asoma satifi keti, n'azzaako dipuloma olwo n'agenda nga yeeyongerayo ku mitendera gya waggulu okufuna diguli zonna z'ayagala.\nAbantu balowooza nti yunivasite yaakuwa buwi diguli, naye nabo ebyemikono babyetaaga, abasoma ebyobulimi babatwala e Kabanyoro ne babagezesa, bwe batayita tebagifuna n'abasawo nabo bwe batyo bagezesebwa, kale ebyemikono ebyo oba bya mugaso nnyo omwana okusoma nga bw'akwata ku ebyo by'anaakola.\nKino kyandisinzidde ku kigendererwa kya, sirabaasi yaffe ekirambulula obulungi nti si kusomesa kuwandiika na kusoma byokka, wabula n'ebyemikono byetaagibwa era mwebiri mu nkola ya ‘skilling Uganda', kuba bino biyamba omuyizi okukwata obulungi.\nEnsi ezimu tezigulumiza diguli gy'osomye wabula zigulumiza ekyo ky'osobola okukola.\nWilfred Nahamya, amyuka omuwandiisi wa UBTEB;\nOmuyizi bw'amala okufuna satifi - keeti mu ttendekero ly'ebyemikono, yeeyongerayo n'afuna dipuloma n'alyoka asobola okwegatta ku yunivasite okusoma diguli. Olwokuba eno bakola nnyo eby'okukwatako okusinga eby'okuwandiika, omuyizi akuguka mangu era y'ensonga lwaki omuyizi ono atandise amangu ebyemikono oba ebyemirimu gy'agenda okusomerera, ate mu nsi y'okukola babeera basuffu.\nMu yunivasite ezimu nga; Kyambogo, MUBS n'endala kasita ogenda ng'olina dipuloma mu mulimu ogwo gw'obadde osomerera, otandikira ku mwaka gwakubiri ogusooka n'ogubuuka kuba oba mumanyirivu.\nDiguli ebadde ey'emyaka esatu n'ogisomera emyaka ebiri kuba ebisinga oba obimanyi naddala mu masomo g'ebyobusuubuzi n'obuzimbi.\nPolof. Moses Muhwezi amyuka akulira ettendekero lya MUBS;\nBw'ogenda ku ttendekeero ly'ebyemikono lyonna erimanyiddwa gavumenti, kasita ofuna dipuloma oba wenkana n'omuyizi atudde S.6 ng'osobola okwegatta ku yunivasite n'okola diguli, wabula ggwe ate oba omusinga obukugu.\nNaye ate era ssinga ofuna satifi keeti eziwera mu ssomo lyonna, wadde tolina dipuloma nazo zisobola okutunuulwamu n'ogenda ku yunivasite okusoma diguli, naye enkola eno ebadde tennatuuka wano mu ggwanga naye tusuubira egenda kutuuka essaawa yonna kuba ekozesebwa mu mawanga agatuliraanye.\nOwapoliisi akwatiddwa mu bubbi bwa pikipiki e Lubaga\nOmukyala abadde afera abapangisa bamuwambyeko amakaage n'alaajana.\nOmuyimbi Nakimera endabika ye akanika nkanike?\nZiza Bafana atya okumubbako omukazi


POLIISI erabudde aba bbodabooda abazzeemu okusaabaza abantu nti egenda kubakwata n’okubowa pikipiki zaabwe kuba olunaku Pulezidenti lwe yabalagidde okuddamu okukola lwa Mmande July 27 ng’ate balina kubaako bukwakulizo bwe batuukiriza.\nOmwogezi wa poliisi Fred Enanga agambye nti eky'ennaku aba bbodabooda abamu batekako n'abasabaze abasukka mu omu n'alabula nti abasaabaze bagenda kukwatibwa wamu n'aba bododaboda ne pikipikpiki ziwambibwe ng'okuzibaddiza balina kusooka kutuukiriza bukwakulizo bwassiddwaawo Pulezidenti.\nKino kidiridde Pulezidenti Museveni okukiriza aba bodaboda okuddamu okusabaza abantu nga July 27 kyokka n'agamba nti balina kusooka kutuukiriza bukwakulizo bwabatereddwaawo okuli okwambala obukokola n'ekikofiira (helementi),okuba n'ebitabo bwe bawandiika kalonda akwata ku musaabaze n'okuba ebisanizo ebirala nga pamiti ne yinsuwa.\nEnanga yategeezezza bannamawulire ku Media Centre mu Kampala nti aba bodaboda abamu tebalinze nsalesale yabawereddwa bazze dda ku mirimu nga kino kimenya mateeka era bagenda kubayoola. Yagambye nti ne pikipiki ezaaboyebwa mu bikwekweeto by'okulwanyisa ssenyiga tezigenda kuwebwa bannyini zo okuggyako nga basoose kutuukiriza bukwakulizo bwabassiddwaako.\nEnanga era yasabye aba LC , KCCA n'ebitongole ebirala okuyamba ku poliisi okulaba ng'aba saluuni abakiriziddwa okuddamu okukola balina ebisanizo ebyabalagiddwa okuba nabyo nga tebanaddamu kukakkalabya mirimu gyabwe. N'agamba nti poliisi yokka eyinza obutasobola kukola mulimu guno.\nPOLIISI YEGAANYI OKUKUBA BBOMU MU BA BOBI WINE:\nKu nsonga endala Poliisi yeegaanyi okukozesa bbomu okugumbulula abawagizi ba Bobi Wine mu Kampala abaabadde bagezaako okukung'ana nga balinda Bobi Wine eyabadde ava okwogera ku TOP ttivi.\nEnanga yagambye nti baakozesezza ttiyaggaasi ssi bbomu kuba tebaabadde ku lutalo. N'agamba nti tewali kyetaagisa kukuba Bannayuganda batalina musango bbomu.


Bukedde Online - Engeri Buganda gye yalwaniriramu obwetwaaze bwa Uganda\nEbikyasoomooza Uganda mu myaka 56 bukya twefuga...\nLeero nga October 9, 2018, Uganda lw’ejaguza obwetwaze bwaayo obw’omulundi ogwa 56. Mu kiseera nga kino bingi ebyali bigenda mu maaso nga Bannayuganda beebuga okutuuka ku kkula ly’Ameefuga.\nAbu Mayanja ne Benedicto Kiwanuka nga boogerako eri abantu.\nLeero nga October 9, 2018, Uganda lw’ejaguza obwetwaze bwaayo obw’omulundi ogwa 56. Mu kiseera nga kino bingi ebyali bigenda mu maaso nga Bannayuganda\nbeebuga okutuuka ku kkula ly’Ameefuga.\nOkutuuka ku bwetwaze lwali lutabaalo, kyali kyetaagisa amagezi n’obuvumu okuwangula Abazungu, era gye byaggweera Omuzungu yapondooka n’adda ewaabwe.\nEbitundu eby’enjawulo n’abantu baamu baalina ebintu eby’enjawulo n’omuwendo\nomunene gwe baawaayo okufuna obwetwaze era ng’ekimu ku bitundu bya Uganda ekitabuusibwa maaso mu kulwanirira obwetwaze ye Buganda.\nLWAKI BUGANDA YALI KU MWANJO MU LUTABAALO LUNO\nYusufu Lule omu kw’abo abaazaalibwa mu kiseera ky’olutabaalo luno, anyumya nti Buganda okusalawo okuwoma omutwe mu kaweefube w’okulwanirira Ameefuga,\nkyali tekyewuunyisa anti okuviira ddala ku ntandikwa ensi Uganda teyaliiwo.\nOno annyonnyola nti, okuva ku ntandikwa, mu kifo kya Uganda, waliwo mawanga nga Buganda, Bunyoro, Toro, Busoga n’amalala okutuusa Abangereza lwe bajja ne\nbasala ensalo mu 1926 okukutulakutula Kenya n’ensi endala era bwetyo Uganda bw’ezze eweza okufaanana nga bw’ogiraba kati.\nOLUTALO BUGANDA YALUTANDIKA NA BIBIINA\nOkuva emabega, Abaganda baali basajja abalemera ku nsonga, abajagujagu era abaali bakola buli kimu n’obumalirivu. Kino, Isreal Mayengo akyesigamya ku bintu enkuyanja Abaganda bye baakolanga.\nMayengo agamba nti, okumanya Abaganda baali beetaaga obwetwaze bw’eggwanga lino, baavaamu omwasi ogwasooka bwe baatondawo ekibiina ekirwanirira obwetwaze mu mawanga ga East Africa ekyasookera ddala.\nKino kyayitibwanga ‘The League of African Citizen’ ng’omukulembeze waakyo eyasooka yali, Daudi Ssekkuma era kino yakiwandiisa nga March 10, 1944 olwo nno ne kifuuka ekibiina ekitongole.\nOno yali yasomera South Afrika era yali amaze okulaba ebbugumu ly’okwagala okwefuga era ng’olwadda awaka, naye kyeyatandikirako.\n‘The League of African Citizen’ kyali kisaale mu kulwanirira obwetwaze era ng’omukulembeze waakyo Ssekkuma buli kiseera ng’awandiikira ekitongole kya\n‘League of Nations’ okutuukira ddala we kyafuukira United Nations ng’ensonga enkulu gyakkatiriza ya kuwa Uganda bwetwaze. Ekitebe ky’ekibiina kino kyali mu Kampala.\nEbyakolebwa ekibiina kino byatandika mpola okusiga ensigo mu Baganda era oluvannyuma lw’emyezi emitonotono, Abaganda baatandika mpola n’okwegugunga\nmu keediimo akaali kamanyiddwa nga NNAMBA 8 mu January wa 1945.\nAkeediimo kano kaatandikira mu bibuga nga Masaka ne Kampala omwali mujjudde abantu era oluvannyuma ne kasaasaanira ebitundu nga Masaka, Mbale, Jinja,\nTororo, Gulu ne Lira. Kano nno ke kamu ku bintu ebingi ebyawaliriza Abazungu obwetwaze.\nKano kaali kagendereddwaamu okulaga obutali bumativu bwa Baganda ku nfuga eyaliwo n’engeri abaddugavu gye baali bakiikiriddwaamu mu Palamenti anti mu kiseera ekyo tewaaliwo muddugavu yenna yali ku kakiiko ka LEGCO.\nAkeegugungo kano kaavaamu ebibala anti nga September 23, 1945, Gavana John Hall yalangirira ng’omuwandiisi w’ensi ezaali zifugibwa Abangereza bwe yali akakasizza\nenteekateeka z’okulonda abaddugavu basatu okwegatta ku lukiiko.\nBwe kityo nga December 4, 1945, Michael Ernest Kawalya Kaggwa eyali katikkiro wa Buganda, Petero Nyangabyaki eyali katikkiro wa Bunyoro ne Yekonia Zirabamuzaale\neyali omuwandiisi wa Busoga balayizibwa ne bafuuka abaddugavu abaasooka okutuula ku kakiiko kano.\nBano baali baakukiikirira Abaganda, abantu b’e Bugwanjuba ne mu Buvanjuba.\nOBUMU BW’ABAGANDA BWABONGERA AMAANYI\nOlw’obumu bwe baayolesa nga beegatiddwaako Abaseveni abaali bava mu ssematalo owokubiri, Gavana Hall yatuuka n’okulangirira obwegugungo bukomekkerezebwe nga bwasuubiza nti yali wa kukola ku byali biruma abaddugavu okwali n’ekyemisaala emitono.\nMu kiseera kino abasajja nga Ignatius. Musaazi baali bamaze okwesowolayo okulwanirira obwetwaze era baakulembera obwegugungo bungi obwatiisa Abazungu\nne bamanyira ddala nti ebintu byali bitandise okubakaluubirira.\nMusaazi amaanyi ge geeyolekera nnyo mu keediimo NNAMBA 9 akaaliiwo wakati wa 1948 - 1949, Abataka mwe beekalakaasiriza okwetooloola eggwanga nga baagala\nbaweebwe ebyagi bya ppamba.\nOmutaka Kaggwa Kavuma ow’e Kyaggwe annyonnyola nti K. Musaazi yali omu kw’abo abeekalakaasa era gye byaggweera ng’atonzeewo ekibiina ekigatta abalimi mu ggwanga.\nKino yakituuma ‘Federation of Partnership of Uganda African Farmers’ era kyawangala okumala ebbanga. Yayita n’abantu ab’enjawulo okuva wabweru wa Buganda okwali;\nAbwangoto, Okwerede, Yekosofati Engur ne Katembo, okusobola okwegatta ku kibiina kino okulwanirira Ameefuga ge tweyagaliramu kati.\nLule agattako nti olutalo luno olwatandika ng’olw’ebyobusuubuzi lwe lwafuuka olw’ebyobufuzi mu luvannyuma era Abaganda abaasooka okubeera mu bibiina by’obufuzi baava mw’abo abaali mu kibiina kino.\nEBYOBUFUZI BIYINGIRA BUGANDA\nWadde ng’ekibiina kya’ The League of African Citizen kyali kikyaliwo era nga kikyali ku mulamwa gw’okulwanirira obwetwaze, Musaazi ekibiina ky’abalimi kye yali atandiseewo yakyongeramu amaanyi era ne kifuuka ekibiina ky’ebyobufuzi ekyasooka bwe yakifuula Uganda National Congress (UNC).\nOmutaka Kavuma annyumya nti, okubeerawo kw’ekibiina kino n’ekya Bataka Bu (ekitegeeza abaana ba Buganda) kyawa Abaganda omwagaanya okwogera ku bwetwaze nga bali mu kitole ekyaleetera Abazungu okukakasa obumalirivu bwa\nEkibiina kino, Musaazi ye yali akikulira wamu ne Abubaker Kakyama Mayanja era nga bano bombi baali baana Baganda. Kino kyokka kiraga amaanyi n’obwetaavu bw’Ameefuga Abaganda bye balina.\nBano nno baakolagananga nga ne bannaabwe okuva mu bitundu ebirala okwali; Stefano Abwangoto (Bugisu), Ben Okwerede (Teso), Yekosofati Engur (Lango) ne S.B Katembo (Tooro).\nOkutandikawo kw’ekibiina kino ye yali emmanduso ya Uganda okufuna obwetwaze era ng’enkiiko zaabwe zaabeeranga ku nyanja ya Kabaka mu maka g’omutaka\nNg’ekibiina kino kitongozeddwa, Musaazi ne Mayanja baatandika okubunyisa enjiri y’okulwanirira Ameefuga mu bitundu bya Buganda nga bayambibwako abaali\nku kakiiko ka ‘The Uganda Farmers Federation’.\nEnjiri eno yacaaka n’etuuka ne mu masomero okuli ne yunivasite e Makerere. Mayengo anyumya nti mu kiseera ekyo, yali akyasoma e Buddo era ng’eno nayo waliyo ekibiina ekyali kimanyiddwa nga ‘Buddo Political Society’ nga kino kyakyazanga\nabakulembeze nga Musaazi ne boogerako eri abayizi.\nKino nno ye yali akikulira era nga we baatuukira okuvaayo ng’omuyaga gw’ebyobufuzi gututte bangi era abakulembeze bangi abaamaanyi abaava mu kibiina kino okwali; Kintu Musoke, James Bwogi n’abalala.\nOmutaka Kavuma anyumya nti, ebyobufuzi by’ayongera okusaasaanira mu ggwanga ng’ensibuko yaabyo enkulu eri mu Buganda.\nEbibiina by’obufuzi ebirala byeyongera okumerukawo nga kuno kwaliko n’ekya Democratic Party (DP) ekyatandikibwawo Matayo Mugwanya oluvannyuma eyakwasa\nBen Kiwanuka obukulembeze bwakyo.\nOno nno naye yatakuza nnyo Abazungu emitwe.\nMu bibiina ebirala ebyamerukawo mwe mwali n’ekya Uganda People’s Congress (UPC) ekyamala ne kyegattira wamu ne UNC. Bino byonna byali ku mulamwa gwa kulwanirira bwetwaze.\nENGERI OKUWA BUGANDA OBWETWAZE GYE KYAWANGULIRA UGANDA AMEEFUGA\nNga Ssekabaka Muteesa II amaze okuwahhangusibwa mu 1953, yakomezebwawo mu 1955 era okudda kwe kwayongera omuliro mu lutalo lw’okuwa Uganda obwetwaze\nolw’endagaano empya muzzahhanda eyakolebwa wakati w’Abaganda n’Abangereza.\nLule agamba nti, eno yalimu akakwakkulizo nti Buganda yali yaakuweebwa Ameefuga gaayo mu bbanga eritali lya wala era baali baakuddamu okugyekenneenya buli\nluvannyuma lw’emyaka etaano.\nKino kyawa Buganda amaanyi agasusse wadde nga teyalina busobozi bw’ogerera bitundu birala era mu kino, amawanga amalala gaatandika okwerwanako mu\nkwagala okufuna ebintu bye bimu ne Buganda.\nOluvannyuma lw’emyaka etaano, endagaano empya yaddamu n’ekolebwa mu 1961 ng’eno yayongera okukkaatiriza nti Buganda yali yaakuweebwa Ameefuga, mu kino, n’amawanga amalala, gaabeeranga bulindaala okukakasa nga tegasigalira era buli Buganda kye yatuukako ng’olwo nabo bakisaba.\nMu 1962, Abaganda n’amawanga amalala beetaba mu lukuhhaana lwa Lancaster mu London, era nga buli ggwanga mu Uganda lyakiikirirwa, muno mwe mwava ekkula\nly’Amafega ga Uganda.


Bukedde Online - Abaana batutte nnyaabwe ku Poliisi lwa ttaka\nWobulenzi , Luwero , Kaweweta n'ewalala ba...\nNAMWANDU agambibwa okutunda ettaka ly’ekiggya n’omugabo gwa bamulekwa poliisi emukutte.\nAgamu ku mayumba agagambibwa okubeera ag’abantu abaagula poloti ku ttaka agaatundiddwa.Mu katono ye Nabbosa\nAbalala kuliko munnamateeka w'omugagga n'omusawo w'ekinnansi gwe baakutte olw'okutwala ebyawongo ku poliisi eyimbule Namwandu.\nBamulekwa b'omugenzi Boogere Muwonge eyafa mu 1992 be baaloopye maama waabwe, Dorothy Nabbosa 60, nga bamulumirizza okutunda ettaka ly'ekiggya n'omugabo gwabwe n'abiguza Yusufu Kiwala, omusomesa ku yunivasite y'e Makerere.\nNabbosa yakwatiddwa mu kiro ekyakeesezza Olwokuna ne mutabani we, Edward Ssekalaala ne Mukuve Mugaga, munnamateeka w'omuggaga Kiwala eyaguze ettaka.\nOmusango guli ku Poliisi y'e Ssekannyonyi e Gayaza ku fayiro nnamba SD REF:20/27/11/2019. Abaana ba Nabbosa baawanyisiganyizza ebisongovu ne baganda baabwe bwe bagatta taata olw'okusibisa maama waabwe .\nPatrick Bukenya omu ku bamulekwa, yategeezezza nti baazaalibwa abaana 12 kyokka omusika wa kitaabwe yafa mu 2012 ne basigala 11 nga abataano ku bano Nabbosa si y'abazaala.\nYagasseeko nti ettaka lisangibwa mu kwata zooni mu muluka gw'e Komamboga mu Kawempe nga liweza yiika 8.\nYayongeddeko nti Nabbosa yagabira buli mulekwa omugabo gwe kyokka abaana b'azaala be yasinga okuwa ettaka eddene n'aguza ne Yusuf Kiwala eyakyusizza ekyapa ne kidda mu mannya ge.\nBukenya yagambye nti n'abantu abalala abali ku ttaka nabo baabaguliddemu nga tebategedde. Annyonnyola nti okutegeera nti omugabo gwabwe n'ekiggya byatundibwa, wazzeewo omuntu ayagala okugula ettaka n'abasaba ekyapa kyokka we baakubidde nnyaabwe n'abajuliza omugagga Kiwala nti y'akirina.\nKiwala yabasindise ewa looya we, Mukave ng'eno gye baategeeredde nti ekyapa kyakyusibwa ne kidda mu mannya g'omugagga era ensonga kwe kuzitwala ku poliisi n'ebakwata.\nMAAMA WAABWE ANNYONNYOLA\nNamwandu Dorothy Nabbosa yategeezezza nti Kiwala y'omu ku baagula poloti ku ttaka lino kwe yazimba amaka.\nYayongeddeko nti yamusaba okwegula n'amuwa ekyapa agende asaleko ekifo kye n'agamba nti naye kyamwewuunyisizza okulaba nga ate ekyapa kyonna kiri mu mannya ge.\nAbamu ku baana abaatutte nnyaabwe mu kkooti. Ku ddyo ye Nabukeera.\nYagambye nti kituufu azze atunda poloti wabula omugabo gw'abaana b'atazaala n'ekiggya tabitundangako.\nOMWANA GW'AZAALA AMULUMIRIZZA\nJackie Nabukeera 29, omu ku baana ba Nabbosa yategeezezza nti naye abaddeko n'omugabo gwe omuli ennyumba nayo gye baatunze.\nYagasseeko nti nnyina yasooka n'atunda omwaka oguwedde ne batakkaanya naye ekyamuwalirizza okudduka n'asenga e Ndese ku luguudo lw'e Kayunga.\nDouglas Ssentongo, omumyuka wa ssentebe mu Kwata zooni yategeezezza nti tebalina kye bamanyi ku by'okutunda omugabo gw'abaana n'ekiggya kubanga ekyapa kiraga kyakyusibwa mu August w'omwaka guno ne kiva mu mannya ga Namwandu ne kidda mu g'omuggaga eyaguze.\nYagasseeko nti bino we byabeereddewo, omugagga Kiwala teyabaddewo wabula bwe yamukubidde essimu n'akkiriza okutuula n'abaana bateese.\nMukuve eyabadde yeekweka kkamera z'abaamawulire yategeezezza nti ensonga zino abadde tazimanyiiko era omugagga yamutwalidde ekyapa nga kyaggwa dda okukyusibwa. Mukuvu ye baamweyimiridde ku poliisi.\nOMUSAWO W'EKINANSI AKWATIDDWA\nJohn Katongole, omusawo w'ekinnansi e Kasawo baamukutte lubona ng'asuula ebyawongo mu maaso ga poliisi y'e Kanyonyi.\nBwe yakwatiddwa yategeezezza nti yabadde azze kutaasa Nabbosa kubanga aludde ng'amukolera ku nsonga ez'enjawulo. Nabbosa bwe bamubuuzizza oba Katongole amumanyi n'akkiriza nti musawo we.


Bukedde Online - Obulimba n'obwenzi bwantamya abasajja\n'Bakitaffe mutusabire essaala abatwesimbyeko baleme kutuggya...\nOmubbi w'enko bamukunguzza ekyalo ne bamuligita kibooko 100!...\nObulimba n'obwenzi bwantamya abasajja\nKapito gwe nakungaanya mu bulumi baze yamubba n'awasa omulala\nKirabika okufuna ebizibu by'omukwano eby'omuddiringanwa kyandika ekisiraani. Nange buli musajja gwe nfuna nensalawo okumufumbirwa bw'ataba mulimba aba\nWaliwo bwe ntuuka ne ngamba okwesonyiwa abasajja naye olw'okuba eby'omukwano okuggyako ng'olina ekizibu eky'amaanyi si byangu kwebyesonyiwa.\nNze obufumbo nabwesonyiwa kati nfuna bakagwirawo tebalumya mutwe n'ebw'obeera naye leero enkya n'omusanga n'omuwala tekikuzimbya mutima .\nMu 2016, John yankwana n'asaba obufumbo kubanga abakazi emitima gyaffe gimatira mangu nakkiriza n'antwala ewuwe e Kanyanya gye nafumba emyezi mukaaga ne mukwata n'omuwala nga basinda omukwano mu buliri bwaffe.\nMu 2017 nafuna omulala n'antuuma amaanya g'omukwano mangi okuli; bebbi, kkwiini n'amalala ne nkakasa nti anjagala byaddala nange ne nsumulula omukwano.\nOno namugwikirizza Bwaise n'omuwala ng'amukute mu kiwato batambula beeraga omukwano, nayimirira ne mbatunuulira n'ebakwata ekkubo eridda ku loogi ekirungi tebandaba. Naddayo awaka ne nkaaba nga mbuuza katonda kye namukola\nokumpa abasajja abenzi n'abalimba ate nga nkyali muwala muto.\nakawungeezi yakomawo ng'alowoozza sirina kye maanyi yangamba nti bebbi mpa ku mazzi naabeko leero emirimu ginkooyezza nnyo saamwanukula nakwatamu ngoye zange ne muviira.\nMu 2018 nafuna omulala ng'ali simaati nnyo yangamba nti dokita e Mulago olw'embeera gye yalimu nga ndaba musajja wa buvunaanyizibwa nakkiriza.\nBwe nadda awaka n'afukamira ku ne nneebaza Katonda okunzijukira n'ampa omusajja eyasoma ng'alina ne ssente. Nkizuula luvannyuma nti teyali dokita yali abajja kkeesi z'abafu ku bbiri.\nOno mu kusooka yannimba nti talina mukazi mpozzi yalina basatu kino kyankuba wala n'okutuusa kati nneewunya obwenzi n'obulimba bw'abasajja .\nOmusajja omwenzi ne bw'omulaga omukwano n'omukolera buli kimu okulaba nga tajjula afundikira afunyeyo abalala, mpozzi n'abawala abamu tebakyalina bwesigwa kuba omuwala omu ayinza okuba n'abasajja abasoba musanvu ng'akikola lwa byanfuna nafundikira ng'afunye obulwadde.\nBw'olaba omuntu nga yeetamwa ebyomukwano tomunenya abaako byayiseemu kuba nze byendabidde mu mukwano binkaabya amaziga.\nKy'ova olaba ng'abamu tebakyafumbirwa bakuba bibaluwa. nsaba abawala bannange\nAbasawo mulowooze ku bulamu bw'abantu - Minisita Ssempijja\nMikwano gya Gaddafi mu Uganda gyogedde\nEmirambo gijjudde Tripoli\nOmubbi w'enko bamukunguzza ...\nOMUSAJJA aludde ng'abba enkoko z'abatuuze agudde ku kyokya, ku luno bakutte ne bamukuba emiggo. Kitegeerekese...\nNnaalongo w'emigogo gy'abal...\nOMUKAZI w’emigogo gy’abalongo ebiri asirituse n’agwa mu kinaabiro n’afa n’aleeka aba famire n’abatuuze mu kiyongobero...


Bukedde Online - Emizannyo gimpeeredde ne nfuna diguli 2\nKabaka e Munyonyo: Amasaza geeswanta kuwangula...\nEnsonga z’omupiira FUFA ekomye okuziteeseza...\nNATANDIKA okuzannya woodball nga mmunyooma naye laba bwe gunfudde ssereebu ku lukalu lw'Afrika.\nZawedde lwe yasisinkana Pulezidenti.\nKye nsinga okugumanyaako kiri nti, bw'oba n'obusungu obw'ettumbiizi, togusobola." Lillian Zawedde, nnamba emu mu kuzannya woodball mu Afrika ate nga mu nsi yonna akwata kyamusanvu bwe yatandise emboozi ye ng'aginyumiza LYDIA MBASEGE ku bulamu bwe n'obwa woodball;\nNAYINGIRA Ndejje University mu 2008 nga nneesasulira fi izi wabula nga nzannya basketball. Kyokka mu 2009, kitange Gastus Mayambala yafa fi izi ne zimbula kyokka nga ku yunivasite eno, waliwo abaana abalina bbaasale z'ebyemizannyo.\nPaul Mark Kayongo, akulira ebyemizannyo mu Ndejje University yantegeeza nti nsobola okufuna bbaasale ssinga nneenyigira mu byemizannyo.\nYampa amagezi okukwata ekkubo ly'okuzannya woodball kuba yali yaakatandika ku yunivasite eno. Natandika okutendekebwa woodball nga mu butuufu simwagala naye ate nga njagala fi izi. Nga mmaze okumuyiga, ate nanyumirwa era gunfudde sereebu.\nNanyoonyezebwako Pulezidenti Museveni era ne mmukwatako mu ngalo lwa kutunda Uganda mu nsi yonna mu mpaka z'ensi yonna eza woodball ezaali e China mu 2014.\nNamanya akakodyo akagufuga nti tegubaamu busungu ate teguzannyibwa alina situleesi kuba ebirowoozo byo byonna olina kubissa ku kapiira k'okuba.\nNatandika okwetaba mu mpaka ez'enjawulo mu 2010 era tewali muzannyi ankubye ku lukalu lw'Afrika.\nEnnyonyi nagifuula takisi kuba ng'enda mu nsi ez'enjawulo okwetaba mu mpaka eziriyo era gye nkoma okwetaba mu mpaka ennyingi n'okuwangula gy'enkoma okulinnya ebifo mu nsengeka z’Afrika n'ensi yonna.\nNSOMEDDE KU MIZANNYO\nNsomye okuva mu 2009 okutuusa omwaka guno amasoma ag'enjawulo okuli diguli mu bya mawulire nga kati nsoma diguli yaakubiri mu byakitunzi ku Ndejje Univesity nga byonna nsomera bwereere.\nZawedde ng'azannya woodball.\nNasomerako obwereere ku Nile P/S, Walukuba East, Iganga P/S, Jinja SS ne Crane High Kitintale nga nzannya emizannyo.\nKati ku kuzannya woodball ng’attako okusomesa e Ndejje. Mpagudde engule nnyingi mu Uganda mu bibiina eby'enjawulo okuli ekya Bannamawulire ekya USPA ne Uganda Woodball Federation.\nSiryerabira lunaku lwe nakubwa mu woodball ne nva mu kifo eky'e 17 kye nasooka okukwata mu nsi yonna mu 2013 ne nzira mu 24 mu 2014.\nNayisibwa bubi kuba nasooka kubonaabona nga nnoonya tikiti eyantwala e China empaka gye zaali.\nOmwaka guno njagala kubeera ku bawanguzi abasatu mu World Cup etandika ku Lwokuna e China.\nObukadde 56 bwe nneetaaga okufuuka nantameggwa w'ensi yonna mu 2016 era nsaba abazirakisa, bamusigansimbi ne Gavumenti okunnyamba okufuna ensimbi ezintwala.\nBwe mba siri mu kuzannya woodball nnyumirwa okukyaza abagenyi nga basajja ne tunyumyamu kuba balina ebizimba okusinga abakazi era tebalina lugambo.\nNdi muzadde wa mwana omu naye siri mufumbo wabula Katonda bw'ampa omusajja ategeera ku ssaawa eno, nfumbirwa kuba emyaka gyange gyegyo (28).\nOmugenzi Abel Dhaira ye muzannyi yekka eyanjagaza akapiira n'andeetera n'okukazannya nga nkyasoma ku Jinja SS nga tusoma S.2. Siyinza kumwerabira. Rachael Nanyonga naye ankolera kuba mumpi naye alina talanta mu kubaka.\nNdejje yeeswanta kweddiza mpaka za yunivaasite\nNdejje ekyaleebya mu mpaka za University


Bukedde Online - Bakkirizza bannannyini bizimbe okusasula mu ddoola\nBawambye omuwala ne bamusobyako ne bamala...\nFamire ya Suzan Magara ereese bwino alumiriza...\nGAVUMENTI yeekyusizza ku kyali kisaliddwaawo olukiiko lwa baminisita okugaana bannannyini bizimbe n’amayumba okusolooza ssente z’obupangisa mu ddoola n’obutamala gongeza ssente.\nMu lutuula lwa kabinenti olwa April 2018, baminisita bakkaanya ku tteeka eppya erigenda okuluhhamya enkolagana y’omupangisa ne balandiroodi mwe baaweera minisita obuyinza okulung'aamya ku ssente ez’omupangisa nga tewali nnannyini kizimbe akkirizibwa kwongeza ssente okuzikubisaamu emirundi ebiri mu bbanga ery’omwaka ogumu wamu n’okusaba ssente ezisukka ez’emyezi esatu.\nOluvannyuma lwa bannannyini bizimbe okwekubira enduulu nti, bbo tebeebuuzibwako, kabinenti yatudde n’esalawo okukyusaamu ku bimu ku byali bisoose okuyisibwa mu bbago erigenda okufuga abapangisa ne bannnannyini mayumba erya ‘ Landlord and Tenant Bill 2016’.\nBetty Amongi, minisita avunaanyizibwa ku byettaka, amayumba n’enkulaakulana y’ebibuga yagambye nti kabineeti yazzeemu okukubaganya ebirowoozo ku bbago erigenda okufuga abapangisa ne bannnannyini bizimbe ne wabaawo ebirongoosebwamu.\nEbbago lino lisuubirwa ekiseera kyonna okwanjulwa mu palamenti ababaka balikubaganyeeko ebirowoozo nga terinnaba kufuulibwa tteeka.\nEbimu ku byakyusiddwaamu okusinziira ku nsonda mu kabineeti mulimu, eky’okuleka enkola ebaddewo bannannyini bizimbe okusaba ssente z’obupangisa mu ddoola nga bwe kibadde ku bizimbe ebimu mu kibuga.\nOmwogezi w’ekibiina ekigatta abasuubuzi ab’omu Kampala ekya Kampala City Traders Association (KACITA), Issa Sekitto nga be babade abasaale mu kulwanyisa eky’okusolooza ssente mu ddoola yategeezezza nti bbo tebafuddeeyo, kabinenti bw’eba bw’esazeewo okwekyusa, kati essuubi lyabwe lisigadde mu babaka ba palamenti abagenda okuyisa etteeka.\n“ Nze nva mu kibiina kya Uganda Law Society okunnyonnyola balooya ku nsonga zaffe ku tteeka era ndi mumativu, bannamateeka bagenda kutwegattako mu kulwanyisa enkola eza bannannyini bizimbe okunyigiriza abapangisa,” Sekitto bwe yagambye.\nWabula munnamateeka w’omu Kampala Muzamiru Kibeedi yagambye nti Gavumenti okusalawo ku ssente ez’obusuulu kimenya konsitityusoni y’eggwanga ewa eddembe buli muntu okuyisibwa ekyenkanyi awatali kusosolwa.\nEngeri Sudhir gye yatega Gavt. akalippo


زەبوورەکان 143 KSS - Zabbuli 143 LCB | Biblica América Latina\nزەبوورەکان 143 KSS - Zabbuli 143 LCB\nwulira okwegayirira kwange!\nera omutuukirivu jjangu ombeere.\n2 Tonsalira musango,\nkubanga mu maaso go tewali n’omu atuukiridde.\n3 Omulabe wange angoba n’ankwata n’ansuula wansi;\nanteeka mu kizikiza ne nfaanana ng’abaafa edda.\n4 Noolwekyo omwoyo gwange guweddemu endasi,\nn’omutima gwange gwennyise.\n5 Nzijukira ennaku ez’edda,\nne nfumiitiriza ku ebyo bye wakola byonna,\nne ndowooza ku mirimu gy’emikono gyo.\n6 Ngolola emikono gyange gy’oli,\nne nkuyaayaanira ng’ettaka ekkalu bwe liyaayaanira enkuba.\n7 Yanguwa okunziramu, Ayi Mukama,\nkubanga omwoyo gwange guggwaamu amaanyi.\nTonkisa maaso go,\nnneme okufaanana ng’abafu.\n8 Obudde nga bukedde, nsaba ondage okwagala kwo okutaggwaawo;\nkubanga ggwe gwe neesiga.\nNjigiriza ekkubo lye nsaana okutambuliramu,\nkubanga omwoyo gwange gwonna guli gy’oli.\n9 Mponya, Ayi Mukama, abalabe bange,\n10 Njigiriza okukola by’oyagala,\nkubanga ggwe Katonda wange!\nOmwoyo wo omulungi ankulembere,\nantambulize mu kkubo eddungi ery’omuseetwe.\n11 Olw’erinnya lyo, Ayi Mukama, onkuume,\nmu butuukirivu bwo onzigye mu kabi.\n12 Omalewo abalabe bange olw’okwagala kwo,\nozikirize n’abanjigganya bonna,\nkubanga nze ndi muddu wo.\nLCB : Zabbuli 143


lwaki abasomye musuula olulimi lwammwe - Katikkiro - Radio Simba, The Best Luganda Station in the World !\nlwaki abasomye musuula olulimi lwammwe – Katikkiro\nKatikkiro wa Buganda Charles Peter Mayiga avumiridde Abaganda abasomye abasuula olulimi lwabwe Oluganda ne badda mu kusosowaza Olungereza lwe batuuka n’okulwogerera ku mikolo egiri mu Buganda.\nBino baabyogeredde mu Kkanisa ya St.Apollo Kivebulaaya e Kansanga mu kusaba okw’okwebaza Katonda olw’okusobozesa omusomesa w’e Makerere Dr.Godfrey Ssebaggala Lusiba okumaliriza diguli ey’okusatu mu by’obulimi.\nKatikkiro Mayiga yagambye nti bw’abeera ku mikolo gy’abasomye mingi olumu boogera batabikiriza Oluganda n’olungereza, olulala obubaka obuwandiike bwonna bubeera mu Lungereza era n’abamu lwe basinga okukozesa mu mbeera endala n’awabula kikome.\nKattikiro Mayiga yawadde Gavumenti amagezi ba yinvesita beereeta muno ensimbi basinge kuzissa mu by’okutumbula eby’obulimi kuba abasinga okukola omulimu guno baavu.N’akyukira Ssebaggala n’amusaba okuleeta enkyukakyuka mu mbeera z’abantu mu ggwanga naddala abalimi nga yeyambisa obukugu bw’afunye.\nOmulabirizi w’e Namirembe eyamuwumula Samuel Balagadde Ssekadde eyakulembeddemu okusaba avumiridde omuze gw’obwenzi gw’abagamba nti gutuusizza n’abasajja abamu okuzaala abaana ebbali ne babakweeka olumu ababazadde n’okufa ng’abaana tebamanyiddwa ng’ekyewunyisa abamu bazaala ne mu baana baabwe.\nSsekadde yagambye nti abaana abazaalibwa ebweru w’obufumbo emirundi egisinga bamanyika bakitaabwe bafudde . N’agamba nti abaana ab’ekikula kino bakula tebafibwako nga n’olumu tebasoma. N’agamba nti kya nnaku okulaba ng’omuze guno tegusosodde Bakulisitaayo basiiba\n· October 27, 2016 ·1 min read\nAbavubi 2 bafiiridde mu nnyanja Muttanzige\nAvumiridde abantu abatayagala kwebaza nga bafunye ebirungi nasiima ba Ssebaggala olwokumanya nti obuwanguzi bwe batuseko bubaddemu Katonda.\nDr Ssebggala yagambye nti essir agenda kulissa ku kuyamba balimi kwongera ku mutindo gw’ebikungulwa.N’agamba nti abalimi bakungula ebintu bingi kyokk ne bafiirwa olw’omutindo n’obutaba na butale bumala.\nOmukolo gwetabiddwako minisit w’eggwanga ow’abavubuka Nakiwal Kiyingi n’omulabirizi wa West Buganda Henry Katumba Tamale ,Siipika w’olukiiko lwa Buganda nabalala.\nPrevious oyo bobi wine talina lugendo – Hon. Bahati\nNext lwaki mususizza omululu gwa ssente – Omusumba Kaggwa\nAbout 56 minutes ago from Radio Simba - Ennene 📻📻's Twitter via Simba Updates\nUganda ekulira ku misinde gyawagulu – BOU


Zigenda kudda okunywa!! Museveni ne Bobi Wine baakusisinkana mu Kalulu ke Hoima - Watchdog Uganda\nZAAKUDDA okunywa nga Pulezidenti Yoweri Kaguta Museveni era nga ye Ssentebe we Kibiina kya NRM, Saako n’akulira ekisinde kua People Power Robert Kyagulanyi Ssentamu nga basisinkanye wakati mu kuwenja akalulu ko kuddamu okulonda omubaka omukyala owa Disitulikiti ye Hoima.\nkItegerekese nti Museveni ku lunaku lw’okuna nga 26 agenda kubeera mu Gombolola ye Kirogobya saako ne Kitoba, nga anonyeza Harriet Businge Mugenyi ono nga yaakutte ebendera ya NRM mu kulonda kuno, ate nga ne Kyagulanyi ku lunaku lwe lumu asuubirwa okubaayo nga anoonyeza Asinansi Nyakato eyatekebwawo aab’oludda oluvuganya Gavumenti mu kulonda kuno.\nOkusinziira ku RDC we Hoima Samuel Kisembo Araali yagambye nti Pulezidenti Museveni agenda kukyalirako abantu ba Disitulikiti ye Hoima era nga agenda kwogerako gye bali mu bitundu 2.\nYagambye nti abantu bangi beesunze okulaba ku mukulembeze era nti mwetegefu okunonyeza eyesimbyewo ku kaadi ya NRM akalulu okusobolaokuwangula eky’omubaka omukyala akiikirira Disitulikiti ye Hoima.\nOkusinziira ku mukutu gwa Kyagulanyi ogumanyiddwanga “TEAM BOBI WINE” ne Kyagulanyi alaze nti agenda kubeera mu disitulikiti ye Hoima ku lunaku lwe lumu era nga agenda kwetaba mu zimu ku nkungaana za yeesimbyewo ku ludda oluvuganya Gavumenti Asinansi Nyakato.\nEkifo kino kyalekebwawo eyali omubaka omukyala owe Hoima Tophace Kahwa Byagira owa NRM eyasalawo kudda mu Disitulikiti ye Kikuube eyasalwa ku ye Hoima mu Gw’omusanvu omwaka guno.\nPulezidenti Museveni ne Hon. Kyagulanyi baasemba kusisinkana mu kulonda okwali mu kitundu kya Munisipaari ya Arua, era nga eno waaaliyo n’okuyiwa omusaayi, abagambibwa okuba abawagizi ba People Power bwe baakuba emmotoka ya Pulezidenti amayinja era nga abantu bangi baakwatibwa nga n’omugoba we mmotoka ya Kyagulanyi Muhammad Kawuma yattibwa nga yakubwa amasasi.


Ekyamateeka Olwokubiri 12:17-Ekyamateeka Olwokubiri 12:18 LCB - Mu bibuga byo toliirangamu kitundu - Bible Gateway\nEkyamateeka Olwokubiri 12:17-18\nEkyamateeka Olwokubiri 11Ekyamateeka Olwokubiri 13\nEkyamateeka Olwokubiri 12:17-18 Endagaano Enkadde nʼEndagaano Empya (LCB)\n17 Mu bibuga byo toliirangamu kitundu ekimu eky’ekkumi eky’emmere yo ey’empeke, oba ekya wayini wo, oba eky’amafuta go; oba ebibereberye eby’omu bisibo byo n’eby’omu biraalo byo, oba n’obweyamo bwo oba n’ebiweebwayo ebya kyeyagalire; wadde n’ebirabo ebitali bya bulijjo. 18 Onoobiriiranga mu maaso ga Mukama Katonda wo, mu kifo ekyo Mukama Katonda wo ky’anaabanga akulondedde; ggwe, ne mutabani wo, ne muwala wo, n’omuweereza wo omusajja n’omuweereza wo omukazi, n’Omuleevi anaabanga mu bibuga byo, era onoosanyukiranga mu maaso ga Mukama Katonda wo mu buli kintu kyonna ky’onoobanga okoze n’emikono gyo.\n12:18 : a Ma 14:23 b nny 5 c nny 7, 12


Bukedde Online - Buchaman avudde ewa Bobi nâ€™akuba emimiro\nYagambye nti ekimuggye mu Fire Base Crew, lwakuba Bobi Wine abadde abakozesa naye nga yeegaggawaza yekka, bbo ne balya bukunkumuka nâ€™olumu okuviiramu awo. Buchaman amaze emyaka 10 mu Fire Base Crew.\nWabula ne Bobi Wine amwanukudde nti, â€œBuchaman musajja nga nze. Ffenna mu kibiina tusasulwa. Y\nWabula ne Bobi Wine amwanukudde nti, â€œBuchaman musajja nga nze. Ffenna mu kibiina tusasulwa. Ye bwâ€™aba ssente abadde azirya kivubi endala ngâ€™aziwa bamaama (Bakazi) si musango gwange.\nAgamba nti mbadde simusasula, mmotoka zâ€™abadde akyusa nâ€™abakazi, ssente ezibigula aziggya wa? Buli kizibu kyâ€™afuna addukira wange. Ne nnyina yakutukira mu ngalo zange. Bwâ€™aba tasiima, waddembe okugenda kasita mu kibiina abadde takyaâ€™ina kyâ€™amaanyi kyâ€™atukolera. Oyo tatusala...â€ Bobi bwe yategeezezza ku ssimu eggulo.\nBuchaman atandise nâ€™ekibiina ekikye kyâ€™atuumye â€˜Badman Crewâ€™. Nâ€™agamba nti, â€œKangezeeko obulamu obupya kubanga abaana abaava mu Fire Base Crew bali wala nâ€™okusinga ye abadde omumyuka wa Pulezidenti omulamba!\nâ€œOkumanya nga sirina kye ndaga mu myaka 10 gye mmaze mu Fire Base Crew, nsula mu kazigo e Mpererwe sso nga Bobi Wine asula mu ggoloofa. Buli kamu Bobi kâ€™alina, kuliko entuuyo zange kyokka ye yekka afunamu. Abaana bange batuuse okusoma kyokka nâ€™ezisasula fiizi siziraba, sirina bizinensi ndala sso nga Bobi Wine alina bbiici nâ€™ebintu ebirala. Olwo obwo bubeera bwenkanya? Gwe laba Museveni nâ€™omumyuka we Gilbert Bukenya. Buli omu alina kyâ€™alagawo, naye nze nnina ka ki akampisa omumyuka wa Pulezidenti?â€\nBuchaman eyazze mu Bukedde eggulo yagambye nti ekyasinze okumunyiza gwe mudidi Bobi Wine gwe yafunye mu kivvulu kyâ€™e Busaabala nga December 26, kyokka nâ€™amuwaako busammambiro ate nga nâ€™okuzimuwa yamaze kumwewuubako!â€ Kyokka tayogera ssente ze baamuwadde.\nBobi Wine, ku kyâ€™okusasula munne obusente obutono yazzeemu nti, â€œBuli omu mu kibiina alina olunaku lwe kwâ€™ategekera ekivvulu nga ssente zonna ezivaamu zibeera zize. Buchaman twamuwa lwa Ssekukkulu nga kirina kubeera Mukono. Kyokka ku mulundi guno yakitwala Wakiso ne kimusala.\nEkyange bwe kyatodde eyâ€™e Busaabala, ate kati akolima! Bwe yankaabiridde ebizibu bye ne mmuwa 700,000/-. Kuno ekibiina kwe kyagasse okumuwola 1,000,000/- kyokka twewuunyizza okuwulira enkeera (ku Lwokuna) ngâ€™agamba bwâ€™avudde mu kibiinaâ€.\nBuchaman si yâ€™asoose okwabulira Fire Base Crew. Abaamusooka kuliko Bebe Cool, Ceasarman, Master Parrot, Phantom Lavin, Black Boy, Witherman, Easy Nuts, Jjajja Nana nâ€™abalala.\nAlina kyâ€™ayogera ku Bobi Wine ne Buchaman wandiika Bucha ozzeeko obubaka bwo oweereze ku 8338.\nBamukutte n'enkoko enzibe mu mmotoka\nBizinensi ziizino ezitaggyibwako musolo\nJoseph weebale kumponya bayaaye\nOmusumba aganzise omuyizi ku kkanisa\nOmwawule eyeetuze abeere kyakuyiga


Obwakabaka bwa Buganda butangaazizza ku nnyonyi eyatwala Ssaabasajja Kabaka e Germany – CBS FM\nKatikkiro wa Buganda Charles Peter Mayiga ngáyogera ku mugenzi Jacob Oulanyah abadde sipiika\nKatikkiro wa Buganda Charles Peter Mayiga akinogaanyizza nti ennyonyi Ssaabasajja Kabaka Ronald Muwenda Mutebi II gyeyatambuliramu mu August wa 2021, ngágenda e Germany okufuna obujjanjabi yali ya kampuni ya KLM, sso ssi ya president nga bwebiwulirwa.\nAbadde ayogerako eri bannamawulire ku Mbuga ya Buganda enkulu mu Bulange e Mengo,nátangaaza ku nsonga eno.\nKino kivudde ku bigambo ebyayogeddwa Ssaabalamuzi wéggwanga Alfonse Owiny Dollo, bweyabadde agenze mu maka g’omugenzi Jacob Oulanyah e Muyenga okumukungubagira.\nDollo yabadde ayogera ku bannauganda abeekalakaasa mu America nga bawakanya ekyókusaasaanya ensimbi zómuwi wómusolo okupangisa ennyonyi okutwala Jacob Oulanyah okujjanjabwa.\nSsaabalamuzi Dollo yayongeddeko nti “omukulembeze wammwe owénnono (gwatayatudde mannya) bweyatwalibwa e Germany mu nnyonyi yóbwa president, nebamusaasaanyizaako ensimbi zómuwi wómusolo nga temwekalakaasa”, Neyebuuza nti abekalakaasa ku lwa Jacob Oulanyah bakikola lwakuba mucholi!\nEbigambo ebyo byaviiriddeko abantu abamu okusikuuka emmeeme, nga bagamba nti byandibadde tebyogerebwa mu kiseera kino ekyókukungubagira Oulanyah, nti era bisiga obukyayi nókusosola mu mawanga, songa Jacob Oulanyah abadde mugatta bantu.\nAkulira oludda oluvuganya government mu parliament Mathius Mpuuga naye yasinzidde mu maka gómugenzi Oulanyah navumirira ebigambo ebyo.\nKatikkiro wa Buganda Charles Pater Mayiga asinzidde mu luku𝝶aana lwa bannamawulire, nagamba nti Oualanyah abadde Munnamateeka omulungi ddala, era sipiika wa parliament abadde olujegere olugatta abantu bonna.\nKatikkiro agambye nti Oulanyah wafiiridde, ng’Obwakabaka bwa Buganda buli bumu n’Olukulembeze bw’ennono mu Lango, era enkolagana wakati w’Obwakabaka n’Obukulembeze bw’ennono mu Lango weeri.\nAsabye abakulembeze okukuuma ekitiibwa kyómugenzi, nga bewala okwogera ebintu ebitaliiko mitwe na magulu.\nAgambye nti ebigambo ebitajja nsa bireetawo enkayana ezoongera okunakuwaza abénnyumba némikwano gyábagenzi, n’eggwanga lyonna okutwalira awamu.\nKatikkiro Mayiga akinogaanyizza nti “Okufa kuleeta ennyike nékikangabwa era kuleeta abantu okwekyawa ennyo, kyova olaba tukubiriza abantu okukuuma obuntu bulamu ate nókubeera abakkakkamu embeera bwebeera enzibu ngéno eyókufiirwa”.\nAsabye mukama asibe ekimu abaana bómugenzi Jacob Oulanyah n’aboluganda be mu kiseera kino ekizibu.


Bukedde Online - Eyanoba emyaka 30 akomyewo alemese embaga ya bba\nAbavuganya abayiye ssente mu kalulu: Aloysious Mukasa yaakateekamu akawumbi kalamba\nOmu ku bakadde abasinga obukulu mu Uganda...\nMARY Norah Baseka baamukuba embaga mu 1981. Yatabuka ne bba n’anoba kati emyaka 30 egiyise. Wabula bwe yawulidde nga bba agenda kukuba mbaga ndala n’aggyayo ebbaluwa kwe baabagattira n’ayolekera Eklezia okulinnya eggere mu mukolo.\nEkimu ku bizimbe by’omugagga. Mu katono ye Baseka ne Kisige\nEbirango by'embaga ya Martin Kisige Tibalira ne Proscovia Nabirye byatandise mu Klezia ya Our Lady of Fatima mu kibuga Jinja. Embaga ya mwezi gujja. Kisige musuubuzi mututumufu mu Jinja mw'alina n'ebizimbe.\nNorah Baseka abeera e Nabitende mu disitulikiti y'e Iganga yategeezezza Bukedde nti, Kisige yamukwana mu 1978 ne babeera mu mukwano era n'amuzaalira omwana asooka mu 1980. Baagattibwa nga March 28, 1981 mu Klezia ya Our Lady & All Soul Catholic Church, Budini.\nEyabagatta ye Rev. Fr. Sylvester Mudago. Agamba nti mu kiseera ekyo Kisige yali tannafuna ku ssente era maama wa Baseka, Margret Batyakunaga ye yabawa ssente ezaayamba Kisige okupangisa omudaala mu katale e Jinja. Ku mudaala ogwo ne ssente za nnyazaala we, Kisige kwe yalandira okufuuka omusuubuzi ow'amaanyi.\nBaseka agamba nti mu 1982, baazaala omwana omulala era kwe baakoma. Kisige mu kiseera ekyo omulimu gwe omukulu gwali gwa busomesa mu pulayimale e Mwiri.\nOmudaala yali bizinensi eyatandikibwa okubayambako mu bya ssente. "Baze yatandika okukyuka nga buli kiseera ayomba n'okunkuba. Nnanoonyereza ne nzuula nga yali afunyeyo omukazi omulala gwe nnamanya nga ye Proscovia Nabirye" bwe yategeezezza Bukedde.\nAgamba nti, "nnafuna olubuto olwokusatu wabula Kisige yansamba olubuto ne luvaamu ne bantwala mu ddwaaliro era bwe nnavaayo ne nzirayo eyaffe e Nabitende ntaase obulamu bwange.\nEwaffe nnaddayo mu 1985 ekyawa Kizige oluwenda okuleeta Nabirye awaka okutuusa kati lwe basazeewo okutukuza obufumbo bwabwe. Baakoze enteekateeka z'embaga ne batandika okubalanga mu Eklezia.\nWaliwo abaatwalidde Baseka amawulire n'ajja ng'agamba nti, wadde tabeera na Kisige kyokka ye mukazi we ow'empeta era Kisige tayinza kuwasa mukazi mulala. Agamba nti bwe yamanya eby'embaga yatuukirira Kisige boogeremu n'agaana.\nEnsonga zaatwalibwa mu kkooti ya Eklezia n'ebatuuza. Alumiriza nti Rev. Fr. Vincent Ndada yawandiika ebyayogerwa n'abissa mu bbaluwa gye yawandiikidde Omusumba w'e Jinja Rt. Rev. Fr. Charles Wamika nga October 15, 2020 ng'awabula obutakkiriza mbaga eno kugenda mu maaso.\nMu bbaluwa ya Fr. Ndada, Bukedde gye yalabyeko agamba nti, teri kintu kiyinza kusazaamu bufumbo butukuvu okusinziira ku nsomesa ya Ekelezia okuggyako okufa nga kwe kwawukanyizza abafumbo.\nKyokka Bukedde teyafunye Fr. Ndaba kwogera ku nsonga eno. Kyategeezeddwa nti Kisige yasooka kugenda mu kkooti n'asaba okwawukana ne Baseka ng'agamba nti Baseka yazaala abaana ebbali, okuyomba n'okumuswaza n'amuweebuula. Kyokka Bukedde teyafunye nsala ya kkooti.\nBASEKA YAKKIRIZZA NTI KITUUFU ALINA ABAANA BE YAZAALA EBBALI\nBaseka ng'ayita mu bannamateeka be aba Kigozi and Patners Advocates yawandiise ebbaluwa eyeemulugunya ku mbaga eteekebwatekebwa.\nZino yazitutte ku klezia ya St. Fatima ekulirwa Fr. Paul Wandera Okello etekateeka omukolo, ew'omusumba wa Jinja Rt. Rev. Fr. Charles Wamika n'ewa bba we Tibalira wabula bonna baganye okuzikwata.\nWadde ng'embaga endala ezirangibwa mu kirango ky'eklezia kuliko ennaku z'omwezi z'emikolo, embaga ya Kisige Tibalira Martin ne Nabirye Proscovia yo teragibwa nnaku za mwezi lw'egenda kubaawo. Bw'atuukiriddwa ku ssimu ku nsonga eno, Omugagga Kisige ategeezezza nti, omukyala Baseka akyadaagana nnyo ku nsonga\nMARY Norah Baseka baamukuba\nembaga mu 1981. Yatabuka ne\nbba n'anoba kati emyaka 30\nWabula bwe yawulidde nga\nbba agenda kukuba mbaga ndala\nn'aggyayo ebbaluwa kwe baabagattira\nn'ayolekera Eklezia okulinnya\neggere mu mukolo.\nEbirango by'embaga ya Martin\nKisige Tibalira ne Proscovia\nNabirye byatandise mu Klezia ya\nOur Lady of Fatima mu kibuga\nJinja. Embaga ya mwezi gujja.\nKisige musuubuzi mututumufu mu\nJinja mw'alina n'ebizimbe.\nNorah Baseka abeera e Nabitende\nmu disitulikiti y'e Iganga\nyategeezezza Bukedde nti, Kisige\nyamukwana mu 1978 ne babeera\nmu mukwano era n'amuzaalira\nomwana asooka mu 1980.\nBaagattibwa nga March 28, 1981\nmu Klezia ya Our Lady & All Soul\nCatholic Church, Budini. Eyabagatta\nye Rev. Fr. Sylvester Mudago.\nAgamba nti mu kiseera ekyo\nKisige yali tannafuna ku ssente\nera maama wa Baseka, Margret\nBatyakunaga ye yabawa ssente\nezaayamba Kisige okupangisa\nomudaala mu katale e Jinja.\nKu mudaala ogwo ne ssente za\nnnyazaala we, Kisige kwe yalandira\nBaseka agamba nti mu 1982,\nbaazaala omwana omulala era kwe\nKisige mu kiseera ekyo omulimu\ngwe omukulu gwali gwa busomesa\nmu pulayimale e Mwiri. Omudaala\nyali bizinensi eyatandikibwa\nokubayambako mu bya ssente.\n"Baze yatandika okukyuka nga\nbuli kiseera ayomba n'okunkuba.\nNnanoonyereza ne nzuula nga yali\nafunyeyo omukazi omulala gwe\nnnamanya nga ye Proscovia Nabirye"\nbwe yategeezezza Bukedde.\nAgamba nti, "nnafuna olubuto\nolwokusatu wabula Kisige yansamba\nolubuto ne luvaamu ne bantwala\nmu ddwaaliro era bwe nnavaayo ne\nnzirayo eyaffe e Nabitende ntaase\nEwaffe nnaddayo mu 1985\nekyawa Kizige oluwenda okuleeta\nNabirye awaka okutuusa kati lwe\nbasazeewo okutukuza obufumbo\nBaakoze enteekateeka z'embaga\nne batandika okubalanga mu Eklezia.\nWaliwo abaatwalidde Baseka\namawulire n'ajja ng'agamba nti,\nwadde tabeera na Kisige kyokka ye\nmukazi we ow'empeta era Kisige\ntayinza kuwasa mukazi mulala.\nAgamba nti bwe yamanya\neby'embaga yatuukirira Kisige\nboogeremu n'agaana. Ensonga\nzaatwalibwa mu kkooti ya Eklezia\nn'ebatuuza. Alumiriza nti Rev.\nFr. Vincent Ndada yawandiika\nebyayogerwa n'abissa mu bbaluwa\ngye yawandiikidde Omusumba w'e\nJinja Rt. Rev. Fr. Charles Wamika\nnga October 15, 2020 ng'awabula\nobutakkiriza mbaga eno kugenda\nMu bbaluwa ya Fr. Ndada, Bukedde\ngye yalabyeko agamba nti, teri\nkintu kiyinza kusazaamu bufumbo\nbutukuvu okusinziira ku nsomesa\nya Ekelezia okuggyako okufa nga\nkwe kwawukanyizza abafumbo.\nKyokka Bukedde teyafunye Fr.\nNdaba kwogera ku nsonga eno.\nKyategeezeddwa nti Kisige yasooka\nkugenda mu kkooti n'asaba\nokwawukana ne Baseka ng'agamba\nnti Baseka yazaala abaana ebbali,\nn'amuweebuula. Kyokka Bukedde\nteyafunye nsala ya kkooti.\nBASEKA YAKKIRIZZA NTI KITUUFU\nALINA ABAANA BE YAZAALA EBBALI\nBaseka ng'ayita mu bannamateeka\nbe aba Kigozi and Patners\nAdvocates yawandiise ebbaluwa\neyeemulugunya ku mbaga eteekebwatekebwa.\nZino yazitutte ku klezia\nya St. Fatima ekulirwa Fr. Paul\nWandera Okello etekateeka omukolo,\new'omusumba wa Jinja Rt.\nRev. Fr. Charles Wamika n'ewa bba\nwe Tibalira wabula bonna baganye\nWadde ng'embaga endala\nezirangibwa mu kirango ky'eklezia\nkuliko ennaku z'omwezi z'emikolo,\nembaga ya Kisige Tibalira Martin\nne Nabirye Proscovia yo teragibwa\nnnaku za mwezi lw'egenda\nBw'atuukiriddwa ku ssimu ku\nnsonga eno, Omugagga Kisige\nategeezezza nti, omukyala Baseka\nakyadaagana nnyo ku nsonga


Bukedde Online - Ensi egudde eddalu! Muzaata afuuka atya Dolibondo nga bakulu banne balaba?\nOwa Senana SuperMarket alaajanidde Museveni:...\nAjereze omukazi n’anyiiga n’amuyiira olweje...\nSHEIKH Muzaata baamuyise kulya n’adda mu kubala abaana! Mu kugenda ku mukolo gw’okukyaza abako, eyandikulembeddemu essaala eyagaliza Rema Namakula ne bba omupya Hamza Ssebunnya obufumbo obw’emirembe yafuuse balunaayiza (ng’ow’embaliga ayita mu luwenda)!\nMuzaata (watati) ng’akutte Rema ne Hamza.\nEbigambo byamugalangatanyeeko okukkakkana ng’avumye Eddie Kenzo amagufa! Muzaata mu kulerembukira ku maama wa Kenzo, teyategedde nti mukaziwattu gw’ayogerako yafa emyaka egisoba mu 20 egiyise nga Kenzo akyali bbujje bubujje.\nMu kusabuka n’ebigambo ebirengezza Kenzo, mukulu Muzaata yabadde ng’eyeerabidde nti ebbali awo waabaddewo omwana omuto Aamal ng’awulira eby’ensimattu ebyogerwa ku kitaawe.\nYajolonze n’okulannama n’alannama kyokka nga gw’asangulizaako ettoomi taliiwo kweranwako nti ssi “Love nniga” era ssi “Ssemyekozo”!\nMuzaata yatandikira ku kujolonga ba Kampalamukadde, abamu ne balowooza nti essungu ly’alina ku bintu by’Obusiraamu ebyali bitundiddwa lye lyali limutuusizza kw’ekyo.\nBwe yava awo n’alengezza Katikkiro Mayiga ng’ajegemera yeekwese mu ttoffaali n’Ekyapa mu ngalo nti by’awakanya. Azze asojja n’abakungu b’e Mmengo abalala era olulala yagabattukira ku yali Minisita w’ebyenjigiriza Masagazi Masaazi. Awo abantu we baatandikira okukitegeerera nti olulimi oluvvoola yaluyonka buyonsi, tataliza mukulu wadde omuto.\nLoodi Meeya Erias Lukwago, Omubaka Mubarak Munyagwa ne Meeya Abdu Kiyimba be bamu ku bannabyabufuzi abalina ebisago by’olulimi lwa Muzaata olutalina wadde akakerenda k’empisa.\nOlumu Gen. Katumba Wamala yawalirizibwa n’okusituka n’ayita Muzaata amenyewo ebigambo ebyali bikuma omuliro mu bakungubazi abaali bakung’aanidde e Kibuli era nga bw’aseka amajeemulukufu, n’amenyawo ebigambo ebyali byogeddwa olulimi olwatoloka ku nnannyini lwo ne lutandika okumansuka n’ebigambo nga lulinga olutaliiko afuga.\nEnsi ng’enaagwa eddalu, omukulembeze w’eddiini asuubirwa okulyowa emyoyo ate y’akulembera ekiwendo ekitabangula emyoyo n’agimalako n’akalembereza akatono ke giba girina.\nEddalu likulira ddala nga ne bwe bamugambako, asigala alalambala bulalambazi n’olulimi lwe ne lumugoberera.\nOlulimi lwa munnaddiini bwe lutandika okwatula ebigambo ebifaananira ddala n’ebya Dolibondo (azannya katemba alimu n’okuwemula) ng’omanya terikyali ddalu lya bulijjo, lifuuse kkankada lyennyini.\nEddalu lituuka n’okukwata akaggo ne likootakoota ng’abatwala Muzaata mu by’eddiini tebamufuddeeko kumuzza ku mulamwa mutuufu, ne baba ng’abatawulira bwa kasobeza bumwetoolodde.\nObeera okyasuubira okukangavvulwa okuva mu batwala Muzaata e Kibuli, ate ogenda okuwulira nti gwe balonze okubeera omwogezi w’ekiwayi ky’Obusiraamu e Kibuli. Naye okuggyako abakulu okuleka ensi egwe eddalu nga batunula, baleka batya Muzaata avuganye Dolibondo mu kumokkola agagambo agawemula n’agavvoola.\nBagundi mulimba mutuyambe mukwate ku muntu wammwe kubanga “Ebbwa ddene ligambwako nnyini lyo”. Bwe mutaamukangavvule, n’agenda mu maaso n’okulengezza abantu nga mukuba bukubi mu ngalo nga muwaddeyo ensi eraluke nga mutunula mwenna.\nSheikh Muzaata Nuhu,


BAMBI! Wuuno Kadaama ali mu maziga, eyamusuubiza omulimu yamutwala mu kwetunda, owa yinki 11 amuddusizza ku kyeyoBAMBI! Wuuno Kadaama ali mu maziga, eyamusuubiza omulimu yamutwala mu kwetunda, owa yinki 11 amuddusizza ku kyeyo\nBAMBI! Wuuno Kadaama ali mu maziga, eyamusuubiza omulimu yamutwala mu kwetunda, owa yinki 11 amuddusizza ku kyeyo\nPoliisi ekutte abantu babiri (2) ku misango gy’omuwala, eyakukusibwa n’atwalibwa mu kibuga Dubia, ku mirimu gy’okwetunda.\nOmuwala myaka 21, yakomezeddwawo mu Uganda wabula yageenze okudda nga yafunye olubuto ssaako n’okusiigibwa siriimu nga n’ebitundu by’ekyama byongedde okumusiiwa nga kigambibwa yafunye endwadde z’obukaba.\nOkusinzira ku Agness Igoye, amyuka ssentebe w’ekitongole ekirwanyisa okukusa abantu mu Uganda, omuwala okutaasibwa, yabadde atuuse ku kisaawe Entebbe, nga baagala okugyako kumuggyako paasipooti ye.\nKigambibwa omuwala yabadde akooye emirimu gy’okwetunda nga balina okumuzza mu Uganda kyokka yabadde akyabanjibwa ssente obukadde 20, nga y’emu ku nsonga lwaki yabadde agibwako paasipooti, Poliisi kwe kutaasa.\nWabula Igoye agamba nti abakwate okuli Samuel Wabussajja ne Jib Sseguya basindikiddwa eri kitongole ekinoonyereza ku misango ekya Criminal Intelligence and Investigations Directive[CID], okuyambako mu kunoonyereza.\nIgoye agamba nti omuwala (amannya gasirikiddwa), okutwalibwa mu kibuga Dubia, yakukusibwa omukyala ategerekeseeko erya Cathy era yatwalibwa mu February, 2022 bwe yali amusuubiza omulimu kyokka bwe yatuuka mu kibuga Dubia, yamutwala mu kwetunda.\nMu kiseera kino Poliisi ya CID esobodde okutwala omuwala okufuna obujanjabi nga n’okunoonya abantu bonna abenyigidde mu kukusa bannayuganda kugenda mu maaso.\nMungeri y’emu Igoye alambuludde nti okunoonyereza kulaga nti bangi ku bannayuganda, bakukusibwa nga beerimbise okutwalibwa okukyala mu kibuga Dubia.\nAlipoota ya Poliisi ey’omwana 2021, poliisi yafuna emisango 421 egy’abantu abakukusibwa ate mu 2020, yafuna emisango 214.


Museveni awummuzza abajaasi, Gen. Sejjusa era ku lukalala taliiko... - Watchdog Uganda\nGENERO Yoweri Kaguta Museveni asazeewo okuwummuza abajaasi ku madaala ag’enjawulo, kyokka kuluno abadde asuubirwa okuwummuza Gen. David Ssejjusa kubanga kigambibwa nti yasaba dda okuwummula amaggye ge Ggwanga.\nBwe yabadde ayogera ku mukolo gw’okubawummuza Museveni yatenderezza nnyo emirimu bano gye baakola nga kwotadde n’okwenyigira obuterevu mu lutalo olwaleeta NRM mu buyinza, era nabasaba nga yadde bawummudde naye tebadda mu kulera engalo wabula bavengayo bulijjo beenyigire mu mirimu egitwala eggwanga lyabwe mu maaso.\n“Mukyalina emyaka egikola musaana kati okwekolerera sso ssi kulera ngalo olwokuba muwummudde, eby’okukola bikyali bingi” Museveni bwe yagambye.\nYe Gen. Sejjusa agamba nti ekyobutaba ku lukalala tekimuyigula ttama kubanga ye takyetaaga kumugamba nti awummule kubanga ye yawummula dda oluvanyuma lwa kooti okusalawo mu mwaka gwa 2016 nti takyali mu maggye ga UPDF nga omulamuzi okusalawo yasinziira ku kuba nti Ssejjusa yali takyafuna musaala okuva mu maggye, era nga yali amaze omwaka mulamba nga taweebwa mirimu gya kukola.\nOmwogezi we Ggye lya UPDF Brig. Richard Kalemire agamba nti ekiseera bwe kinatuuka Ssejjusa ajja kuwummuzibwa, naye kati abavunanyizibwa okumuwummuza tebannaba kusalawo.


KATIKKIRO MAYIGA AWABUDDE ABALIMI,AMAGEZI TEMUGAKUKULIRA – CBS FM\nin Amawulire, BUGANDA, Features, News\nKatikkiro ng’afukirira emmwanyi\nAbalimi n’abalimisa okwetoloola Buganda baweereddwa amagezi okugabana ku bukugu bwebalina mu bulimi n’Obulunzi , kiyambeko Buganda ne Uganda eyaawamu okwongera ku bungi bw’emmere eriibwa n’etundibwa mu butale bw’amawanga agebweru.\nKatikkiro wa Buganda Charles Peter Mayiga amagezi agabaweeredde mu ssaza Kyaggwe gy’asisinkanidde abalimi b’emmwanyi n’Okukomekkereza enteekateeka y’emmwanyi terimba ey’Omwaka guno 2021 ng’asinziira mu nnimiro y’Omulimisa mu Bwakabaka Philly Lubega ku Kyalo Ssaayi.\nKatikkiro agambye nti Uganda tekyetaaga bantu bakukulira magezi gakikugu mu byebakola, okugyako okugagabana n’abalala nebakola ebintu eby’omutindo, nebabirima mu bungi,nebagaziya akatale kabyo ate buli omu nafunamu, nti y\nOmulangira David Kintu Wassajja awadde amagezi abalina ettaka nga tebalikolerako bazuukuke nga obudde bukyali, kubanga Kati ettaka lyakulwanira, mungeri eyenjawulo naalabula abavubuka ku kwegayaaza okusukkiridde.\nMinisita omubeezi ow’ebyettaka n’Obusuubuzi mu Bwakabaka Owek Haji Hamis Kakomo agumizza abantu ba Ssabasajja Kabaka obutaba nakutya kwonna ku bbeeyi y’emmwaanyi, gyagambye nti mu kiseera kino ebbeeyi y’emmwanyi yeyongedde okulinnya, n’alabula abalimi obuteetundako mmwanyi nga zikyali mbisi.\nAtwaala essaza Kyaggwe Ssekiboobo Elijah Boogere, aloopedde katikkiro abamu ku bavubuka abataagala kukola nebadda mu kumala ebiseera, mu byemizannyo gyokka, so nga bandibadde bagyeyambisa kwewummuzaako sso ssi kugimalirako biseera.\nAbalimi b’emmwaayi abalambuddwa omubadde Philly Lubega omulimisa mu Bwakabaka ,Nsubuga Obed ku kyaalo Bbanda Kyandaaza ne Christopher Nkengeero bagambye mu kukola kwabwe ennyo basobodde okwagazisa abalala okulima, era basuubira nti enkulaakulana y’abalimi banaabwe yaakwongera okutumbuka.\nAbakulembeze ku mitendera egyenjawulo omubadde eyaliko omubaka wa Mukono south mu lukiiko lw’eggwanga olukulu Muyanja Ssenyonga, omubaka aliyo mu kiseera kino Fred Kayondo wamu n’Omubaka wa president mu district Mukono Nabitaka Fatuma Ndisaba bawadde obweeyamo okukola buli kyebasobola okusitula embeera z’abantu.\nKatikkiro awerekeddwaako Owek Mariam Mayanja Nkalubo, Owek Noah Kiyimba, Robert Musenze Mugenyi ssenkulu wa BUCADEF, ssentebe wa district ye Mukono Rev Peter Bakaluba Mukasa ,n’abakungu okuva mu kitongole ky’emwaanyi ki Uganda Coffee Development Authority.